7-ci fəsil. Gecə yuxudan oyandıqda hansı dua oxunmalıdır\n2067. Rəvayət edilir ki, ibn Abbas (radıyallahu anhu) demişdir: “(Bir dəfə mən xalam) Meymunənin evində gecələdim. Gecə vaxtı Peyğəmbər (sallallahu aleyhi və səlləm) yuxudan oyanıb su başına çıxdı, sonra üzünü və əllərini yuyub yenə uzanıb yatdı. (Bir müddətdən) sonra qalxıb su tuluğuna yaxınlaşdı və onun ağzındakı ipi açıb suyu israf etmədən kamil şəkildə dəstəmaz aldı və namaza durdu. Onu güddüyümü başa düşməsin deyə, galxıb gərnəşdim, sonra dəstəmaz alıb namaz qılmaq üçün onun solunda durdum. O, qulağımdan tutub məni sağ tərəfinə keçirdi. Peyğəmbər (sallallahu aleyhi və səlləm) namazı on üç rükətə tamamladı. Sonra uzanıb yatdı və xoruldamağa başladı. (Ümumiyyətlə) o, yatarkən xoruldayardı. Sonra Bilal onu namaza çağırdı və o qalxıb dəstəmaz almadan namaz qıldı və belə dua etdi: “Allahım, qəlbimə nur saç! Gözümə nur saç və qulağıma nur saç! Sağımdan və solumdan nur saç! Başımın üstündən və ayağımın altından nur saç! Önümə və arxama nur saç! Mənim üçün nur saç!” 1 (əl-Buxari, 6316)\n1 Transkripsiyası: Allahumməcəl fi qalbi nuran və fi bəsəri nuran və fi səmi nuran və an yəmini nuran və an yəsari nuran və fövqi nuran və təhti nuran və əmami nuran və xəlfi nuran vəcəl li nuran.


Kreml Türkiyənin Azərbaycana dəstəyindən NARAHATDIR - modern.az\n29 Sentyabr 2020, 15:49 | DÜNYA\nKreml Türkiyənin Azərbaycana dəstəyindən NARAHATDIR\n“Üçüncü tərəflərin Dağlıq Qarabağ münaqişəsi şəraitində hərbi aktivliyi barədə verilən açıqlamalar müharibə yanğınını daha da alovlandırır”.\nModern.az Rusiya KİV-nə istinadən xəbər verir ki, bu barədə Rusiya prezidentinin mətbuat katibi Dmitri Peskov açıqlamasında deyib.\nO, Türkiyənin Azərbaycana dəstək ifadə edən bəyanatlarına müsbət baxmadıqlarını deyib.\n“Biz bu tip aktivliyə qarşıyıq. Tərəfləri döyüşləri dayandırmağa və məsələnin hərbi-diplomatik yolla həllinə səsləyirik”.


Xəbər 27/06/2019 12:42\nƏrdoğan: “Trampla görüşüm əməkdaşlığımızı gücləndirməyimiz üçün vacib rol oynaya bilər”\nABŞ prezidenti Donald Tramp cari ilin iyul ayında Türkiyəyə səfər edə bilər.\nBunu Türkiyə prezidenti Rəcəb Tayyib Ərdoğan Yaponiyanın “Nikkey” qəzetinə müsahibəsində bildirib.\n“Fikrimcə, ABŞ prezidenti Trampla “Böyük-20″liyin zirvə toplantısında görüşüm ikitərəfli münasibətlərdə dirənmiş məsələləri və əməkdaşlığımızı gücləndirməyimiz üçün vacib rol oynaya bilər. Hazırda Trampın Türkiyəyə səfəri müzakirə olunur”, – deyə o vurğulayıb.\nRəcəb Tayyib Ərdoğan ABŞ-ın Türkiyəni “F-35” qırıcıları ilə bağlı layihədən uzaqlaşdırması ilə bağlı məsələyə də münasibət bildirib: “Biz “F-35″lə bağlı 1,25 milyard dollar ödəmişik. Əgər onlar doğru olmayan bu addımı atsalar, onda biz xərclədiyimiz məbləği geri qaytarmaq üçün beynəlxalq məhkəməyə müraciət edəcəyik”.\nQeyd edək ki, iyunun 28-29-da Yaponiyanın Osaka şəhərində “Böyük-20″liyin (“G-20”) sammiti keçiriləcək.\nAçar sözlər:prezident, Tramp, Türkiyə, Yaponiya, Ərdoğan


"Azmışam mən pozğunluğun yollarında..." - Elza Seyidcahan\nMüğənni Tacir Şahmalıoğlu əməkdar artist Elza Seyidcahanın, “Mən dahiyəm” sözlərinə etiraz edib.\nStrana.az metbuat.az-a istinadən xəbər verir ki, verilişdə qonaq olan T.Şahmalıoğlu bildirib ki, hər yerindən duran sənətkar və dahi ola bilməz:\n"Əgər siz dediyiniz kimi Elza Seyidcahan özünə dahi deyirsə, onda dahilərə nə deyək? Elza Seyidcahan mənim yanımda dahi olduğunu desə, eyni sözləri ona da deyərəm. Hələ ki bunu mənim yanımda etiraf eləməyib. Bəlkə də mənim yanımda demirlər. Yəqin ki, çəkinirlər".\nBu mövzuyla əlaqədar əməkdar artist Elza Seyidcahanla əlaqə saxladıq. O, həmkarına belə cavab verib:\n“Mənə dahini xalq, bəşəriyyət deyib. Biri oğurluqda, biri, yaltaqlıqda, biri alçaqlıqda, biri qorxaqlıqda, biri satqınlıqda, biri də sürücülükdə dahidir. Mən tək özümə dahi demirəm ki, hər bir insan dahidir. Özümdən başqa ətrafımdakı insanları daha üstün sayıram. Dahinin yaşı yoxdur. Necə ki, 5 yaşından Monsart, gənc yaşlarından Mikayıl Müşviq, Vaqif Mustafazadə dahi kimi sevilir. Mən də bu yolda dahiyəm. Tacir narahat olmasın, o da canlı dahidir. O, uşaqkən dahiliyini "Bayatı-şiraz" musiqisilə sübut edib. Ancaq inanmıram bunu Tacir mənim ünvanıma deyə. Çünki o, mənim sənətimin böyük vurğunudur. Dəfələrlə mənim “Tənha” mahnımı oxumaq istəyib.\nBilirəm ki, o, mənim mahnımı özünə məxsus tərzdə gözəl oxuyar. Xoşbəxtəm ki, Tacir kimi müğənni mənim mahnımı oxumaq istəyir. Azərbaycanda bu peşənin zirvəsində duran insanların xətti ilə gedirəmsə, zirvənin yüksəkliyində dura bilməsəm də, zirvənin ətəyində dayanıramsa, bu elə özü böyük xoşbəxtlikdir. Bir şerim var, “Mən də pozgunluğun yaxşısıyam” adlı:\nAzmışam mən pozğunluğun yollarında\nYatmışam mən yaxşılığın qollarında\nMən də yaxşılığın dahisiyəm. Əməllərim, yaxşılığım, geyimlərim... Bu dahilik deyilmi? İnsan var ki, həyatdan köçəndən sonra dahi olur. Mən sağlığımda dahiyəm".\nBaxış - 1 995 Şərhlər - 0 Yüklənmə tarixi - 6-10-2017, 16:59


"ABŞ Senatının qəbul etdiyi qanun layihəsi göstərir ki..." » Manevr.az\n"Dağlıq Qarabağ münaqişənin nizamlanmasında ABŞ-ın ədalətli mövqe nümayiş etdirəcəyi artıq bizdə şübhə doğurur"\nÖtən həftə ABŞ Senatının 1915-ci il hadisələrini "erməni soyqırımı" kimi dəyərləndirərək, qanun layihəsini qəbul etməsi bizdə təəssüf doğurur. Baxmayaraq ki, bu qanun layihəsi Nümayəndələr Palatasında səs çoxluğu ilə qəbul olunmuşdu, Senatın qəbul olunmuş bu layihəni dəstəkləyəcəyi güman olunmurdu. Hesab edirdik ki, Senat tarixdə baş vermiş hadisələri siyasiləşdirməyin əleyhinə olacaq, bu cür hadisələrdən siyasi təzyiq vasitəsi kimi istifadə etməyəcək.\nLakin gözlədiyimizin əksinə olaraq, Senatın belə bir qanunu imzalaması göstərir ki, Senat qondarma "erməni soyqırımı" məsələsini uzun illər olduğu kimi Türkiyəyə qarşı siyasi təzyiq vasitəsi olaraq istifadə etməkdən hələ də əl çəkməyib. Əslində baxanda ABŞ-ın oynadığı siyasət artıq hamıya bəllidir. Senatda qəbul olunmuş qətnamə imzalaması üçün ABŞ Prezidenti Donald Trampa göndərilib və o bundan istifadə edərək, Türkiyəyə qarşı istədiyi tonda danışmaq istəyəcək.


Azərbaycan rəqsləri Cənubi Afrikada uğur qazanıb (FOTO)\nMədəniyyət 23 Mart 2015 14:44 (UTC+04:00)\nAzərbaycan rəqsləri Cənubi Afrikada uğur qazanıb.\nTrend Azərbaycanın Cənubi Afrika Respublikasındakı səfirliyinə istinadən xəbər verir ki, martın 20-22-də Cənubi Afrikanın paytaxtı Pretoriyada CAR Dövlət Teatrında Dünya ya Rəqs Çempionatının Cənubi Afrika üzrə seçmə mərhələsi keçirilib.\nMüxtəlif nominasıyalarda keçirilən çempionatda Azərbaycan Respublikasının Səfirliyi nəzdində fəaliyyət göstərən "Yurd" uşaq rəqs ansamblının üzvləri beş Azərbaycan rəqsi ilə iştirak ediblər.\nTamaşaçılara təqdim edilən "Yeddi Gözəl" baletindən parça, "Qaytağı", "Sarı Gəlin", "Naz eləmə", "Qızlar Rəqsi" rəqslərinin Novruz Bayramı şənliklərinə həsr olunduğu elan edilib.\nYüksək peşəkarlıqla ifa edilən Azərbaycan rəqsləri tamaşaçılar və hakimlər tərəfindən maraqla izlənərək çox yüksək qiymətləndirilib. "Qızlar Rəqsi" birinci, "Naz eləmə" ikinci və "Sarı Gəlin" rəqslərinin ifaçıları beşinci yer tutaraq bu il 27 iyun-4 iyulda Rumıniyanın paytaxtı Buxarestdə keçiriləcək Dünya Rəqs Çempionatının son mərhələsində iştirak etmək üçün yer qazanıblar.\nQeyd edək ki, 2004-cü ildən dünyanın otuza yaxın ölkəsinin iştirakı ilə uşaq, yeniyetmə və gənclər arasında keçirilən bu çempionat Cənubi Afrikada üçüncü dəfədir keçirilir. Azərbaycan rəqsləri final mərhələdə iştirak etmək üçün ilk dəfədir uğur qazanıb.\nAzərbaycanın Cənubi Afrika Respublikası


Porschenin İlk Elektrikli Avtomobili Mission E, 15 Dəqiqəlik Enerji ilə 400 Kilometr Gedəcək!\n02 Mar 2018 / 12:17\nPorschenin elektrikli vasitə məsulu, 2019'da çıxacaq canavar haqqında əhəmiyyətli şərhlər etdi.\nDünyanın ən lüks avtomobillərindən biri olan Porsche, elektrikli avtomobili ilə maşın bazarına bomba kimi girir. Şirkətin ilk elektrikli vasitəsi olacaq Mission E, digər şirkətlərdən şarj müddətləri ilə fərq yaradacaq. 15 dəqiqəlik məsafədə yalnız 400 mil səyahət edən avtomobil Alman arxitekturasını ən səmərəli şəkildə göstərir.\nLüks avtomobil firması Porsche, Mission E'yi ilk olaraq 2015-ci ildə eşitdirdi. Hər şey doğru şəkildə gedərsə də 2019'da bazara sürəcəyini açıqlayan Porsche, vasitənin güclü olmasından əlavə, uzun şarj müddəti ilə də tərif toplamağı qarşısına məqsəd qoyub.\nBu həftə, Alman avtomobil istehsalçısının elektrikli vasitə məsulu Stefan Wechbach, vasitənin şarj qabiliyyətləri və Tesla'ya rəqib olma planları haqqında bir sıra şərhlər etdi. Kapotun içi bir az fərqli olsa da, bunun hələ bir Porsche olduğunu vurğulayan Wechbach, Porsche adını layiqincə daşıyan tam elektrikli bir vasitə bazara çıxaracaqlarını bildirib.\nElektrikli avtomobillərdə, lüks vasitələrin olmazsa olmazı olan səslərin iştirak etməməsi, bəzi şirkətlərin bunu süni olaraq etməyə çalışmasını təmin etdi. Porschenin belə bir səyə cəhd etməyəcəklərini və elektrikli vasitələrin bu vəziyyətini qəbul etdiklərini ifadə edən Wechbach, Mission E'nin tamamlandığında 0-dan 100-ə 3,5 saniyədə çıxmasını gözlədiklərini açıqladı.\n800 voltluk bir supercharger ilə Porsche Mission E, 15 dəqiqədən az müddətdə 400 mil məsafə qət edə biləcək. Vasitənin batareyaları tam dolu olduqda 480 kilometr yol gedə bilər, ancaq batareya arxitekturasından ötəri avtomobili ümumiyyətlə full şarjda doldurmamaq təklif edilir. Tesla'ya rəqib olmağı planlayan Porsche, bunu avtomobillə etməsinin yanında şarj stansiyalarıyla etməyi planlaşdırır. Amerikada olan 189 Porsche satıcısına əlavə olunacaq şarj stansiyaları, Teslanın stansiyalarına rəqib olaraq xidmət verəcəklər.\nAudi, BMW Group, Daimler AG, Ford və Porsche ortaqlığında Avropa şarj sistemi qurulmuşdu. Bu razılaşmanın nəticəsi olaraq, 2020-ci ilə qədər yollarda 400 şarj stansiyası qurulacaq.


Dünyada bitkoin bankomatları sürətlə artır - SAYI AÇIQLANDI - FED.az\nDünyada bitkoin bankomatları sürətlə artır - SAYI AÇIQLANDI\n11:14 3 İyun 2019\n31.05.2019 tarixinə olan məlumata əsasən hazırda dünyada 4872 ədəd kripto-ATM mövcuddur. FED.az xəbər verir ki, hesablamalara əsasən hər gün orta hesabla 6 ATM quraşdırılır. Ümumilikdə kripto bankomatların 60.1%-də kriptovalyutaları yalnız almaq, 0.3%-də yalnız satmaq, 39.6%-də isə ikitərəfli əməliyyat aparmaq, yəni həm almaq, həmdə satmaq mümkündür. Bankomatlarda əməliyyatlar üzrə orta faiz dərəcəsi 7.5% (alış zamanı 8.4%, satışda isə 5.4%) təşkil edir. Bankomatların 99.9%-i Bitcoin-i, 65.4%-i Litecoin, 55.6%-i Ethereum, 37%-i Bitcoin Cash, 18.5%-i Dash-ı dəstəkləyir.\nEləcə də bax: Bitkoin növbəti psixoloji həddə yaxınlaşır - QİYMƏT\nBankomatların 73.4%-i Amerika, 22.5%-i isə Avropa qitəsinin payına düşür. Ölkələr üzrə statistika: ABŞ- 3080, Kanada- 698, Avstriya- 272, Böyük Britaniya- 242, İspaniya-90, Rusiya-60, Çexiya-66, İsveçrə-55, İtaliya-42, Kolumbiya-42, Slovakiya-42, Polşa-40, Rumıniya-34, Yunanıstan-29, Almaniya-27, Hollandiya- 26, Macarıstan-23, Finlandiya-20, Ukrayna- 12.\nKripto-ATM istehsal edən edən 31 şirkətdən 3-ü: General Bytes (31.4%), Genesis Coin (31.1%) və Lamassu (9.1%) ümumi bazarın 71.6%-nə sahibdir. Bankomantların sayı illər üzrə: 2015-ci ildə 503, 2016-da 954, 2017-də 2028, 2018-ci ildə isə 4109 ədəd olmuşdur.


Biz də uşaqlarıq, amma... » Qadınlar.Co - Qadınlara Özəl Paylaşımlar\nBiz də uşaqlarıq, amma...\nBizlər də uşaqlarıq, amma sizlərdən fərqliyik. Əgər sizin qayğıkeş ailəniz, doğma eviniz varsa, biz o xoşbəxtlikdən məhrumuq. Bizlər müxtəlif səbəblərdən dolayı Uşaq Evinin 18 yaşadək sakinləriyik. Ən böyük arzumuz ailədir, amma ən böyük kabusumuz 18 yaşdır. Məhz o yaş həddi ilə cinsi ayrı-seçkiliyə məruz qalırıq.\nQızlarımıza hələ 15-16 yaşlarından etibarən müəssisə işçiləri tərəfindən təqyiqlər edilir, "18-ə bir şey qalmayıb, göz açıb yumunca 18-dəsən.” Mənəvi terrorun kökündə isə "ər” dayanırdı. Bəzi qızlarımız müəssisə işçilərinin yaxınlarına ərə verilərdi, bəziləri vaxtı-vaxtında bizi ziyarət edən yaşlı xeyriyyəçi şəxslərə. Bizim üçün Uşaq Evlərinin yaxınlığında tikilən "bina ev”lərin ancaq adı mövcuddur. 2-3 ilik nümayişkarənə yaşayışdan sonra "ər”lə siyahıdan silinirlər ki, bina ev yeni sakinlərlə təmin olunsun. Onları işə düzəltmək müşkül məsələlərdən idi. Məktəb "diplom”u və ya sertifikat heç bir təhlükəsizliyə zəmanət verə bilməzdi. Yetim qızlardan cinsi istismar məqsədilə sui-istifadə edərək küçə qadınına çevirmək və bundan qazanc götürmək istəyən şəxslər maska dəyişdirirdilər. Odur ki, qızlarımızı ərə verməklə bir növ onlara "yaxşılıq” etmiş kimi olurdular. Bəzi qızlar 18-ə gəlincə "ər”dən öncə "ev”dən qaçırdılar, taleləri naməlum qalırdı. Əlbəttə, şübhələr hər zaman var, amma bəzən daha acınacaqlı olurdu. Bir qızımızın fahişə olduğunu öyrəndik, birinin qrup təcavüzündən sonra vəhşicəsinə öldürülməsini eşitdik, başqa birinin narkotiklərə qurşandığına qulaq şahidi olduq. Bütün bunlar bizi əməllicə vahimələndirirdi, "ər”dən savayı çıxış yolu olmadığı qənaətinə gəlirdik, amma "ər”lərdən də çəkənlərimiz vardı. Tayı-bərabəri olmayan gözəlimizi az qala atamız yaşında birisinə vermişdilər, az-maz qulağımıza xəbər çatırdı ki, yazıq qız ondan nələr çəkirmiş. Bir qızımız isə ər evindən 3-cü ayında qaçaq düşmüşdü, əzazil qayınanası göz verib, işıq vermirdi. Başqasından intihar xəbəri gəldi. Düzdür, heç də hamısı ərlərindən əziyyət görmürdülər, Çin işgəncəsi yaşamırdılar, bəzi qızlarımız hətta yaşadıqları xoşbəxtlikdən hamıya pay arzulayırdılar, amma yenə də rahat ola bilmirdik. Amma elələri var idi ki, şans onların üzünə gülürdü: "Ev”dən qaçaq düşməklə başlarına taleh quşu qonurdu. Cüzi qazancla kirayə haqqını ödəməyə mütləq tələbə qızlardan kimsə tapılaraq birgə öyrənirdilər. Birisi ali təhsil ocağına yollanarkən, digəri iş yerinə gedib gələrdi: mağazada satıcı, atelyedə dərzi köməkçisi, qadın salonunda usta yardımçısı. Birinin tələbəliyi bitəndən sonra təkrar elanla başqa birisini gözləməyə başlayırdı.\nOğlanlarımıza gəldikdə isə onların taleləri qızlar qədər olmasa da, yenə də dəyişilirdi. Onlar üçün qızlar kimi "ev”lərin tikiləcəyi barədə söyləntilər gəzsə də, ortada heç bir hərəkət müşahidə olunmurdu. Onları qızlar kimi "ər”ə verməklə vicdanlarını rahatlamırdılar. Odur ki, çox hallarda oğlanlarımızın taleyi qızlarımızdan faciəli olurdu. Bəzi oğlanlarımız vardı ki, narkoman, oğru, qatil olmaqdan başqa seçimləri yox idi. Onların soraqlarını eşidərkən həmişə səksəkə içində olardıq. Bəziləri fiziki quruluşlarından ötrü müəssisə işçilərinin yaxınlarına gülünc maaş qarşılığında işləməyə razılıq verirdilər, fəqət harada və necə yaşadıqları dəqiq bilinmirdi. Əksər oğlanlarımız pul qarşılığında istənilmədən motellərdə bəzi vicdansız həmcinsləri üçün cinsi istismar subyekti olmaq məcburiyyəti qarşısında boyun əyməkdən başqa çıxış yolu görünmürdü. Böyük qismi isə mafiyanın cinayətlərinə ortaq olduqdan sonra vəzifəli, adlı-sanlı, məşhur şəxs(iyyətsiz)lərin cangüdəni olurdular. Təbii ki, aralarında satıcı, ofisant, bərbər. fəhlə, rəngsaz kimi peşə sahibləri də az deyildi. Nə də olsa, cəmiyyətdə kimsəsiz oğlanlara olan münasibət qızlardan kəskin şəkildə fərqlənirdi. Oğlanlarımızdan universitet qazanan da, əsgər gedən də vardı. Tələbəmiz gündəlik ehtiyacından, ödənişindən ötrü günün müxtəlif saatlarında ayrı-ayrı yerlərdə qan-tər tökməyə məcbur olurdu, həmcinsindən fərqli olaraq sevgili, bahalı telefon, brend geyim əvəzinə təhsilini düşünürdü. Əsgərimiz isə döyülmə-söyülmə üçün əla variant idi, həmişə hədəfdə idi. Amma tələbəlik də, əsgərlik də bitən kimi çıxış yollarını axtarılmağa başlanılır.\nUzun sözün qısası, sizin problem etdiklərinizə həm ağlayırıq, həm gülürük. Sizlər ailəyə, evə, cəmiyyətə sahibsiniz, amma yenə də haqlı-haqsız şikayətlənirsiniz. Amma bizlər nəinki dövlətin, heç cəmiyyətin də vecinə deyilik. Bizlər sizin üçün kimik? Düşünün!\nMüəllif: Nigar Şahsuvarovaскачать dle 11.3\nAncaq 1 seçim.. [MM]


Qurani-Kərimin "Əraf" surəsinin 58-ci ayəsində buyurulur:\n"Pak bir məmləkətin (torpağın) bitkisi Rəbbinin iznilə çıxar. Pis bir məmləkətin (torpağın) bitkisi isə yalnız az və səmərəsiz çıxar. Biz ayələrimizi şükür edən bir tayfa üçün müxtəlif (şəkillərdə) bəyan edirik."\nMilli.Az maide.az-a istinadən bildirir ki, bu ayədə mühitin insanın əməl və işlərinə olan təsiri incə formada bəyan edilmişdir. Belə ki, böyük təfsir alimləri bu ayənin təfsirində müxtəlif izahlarla çıxış etmişlər: bəzilərinin fikrinə əsasən, burada ona işarə olunur ki, yağış damcıları kimi vəhyin pak damcıları qəlblərin üzərinə yağır, pak qəlblər onu qəbul edir, gözəl mərifət gülləri, ləzzətli təqva və itaət meyvələri orada cücərir. Amma napak və bulaşıq qəlblər belə uyğun nəticələr vermir. Peyğəmbərin (s) dəvəti və İslam təlimləri qarşısında fərqli mövqelərin olduğunu və hamının eyni reaksiya göstərmədiyini görürüksə, bunun səbəbi odur ki, naqislik dəvətçinin fəaliyyətində deyil, dinləyicinin qabiliyyətindədir. Bu misalı çəkməkdə hədəfimiz odur ki, yaxşıları və təmizləri həmişə münasib məkanlarda axtarmaq lazımdır, çünki münasib olmayan məkanlardakı səylər hədərdən başqa bir şeyd deyildir. (Bu təfsir "Məcməul-bəyan" və "Təfsirul-Hədid"də uyğun ayənin izahında qeyd olunub.)\n"Ey insanlar, zibillikdə bitən (gözəl) güllərdən çəkinin!" Soruşdular: "Ey Allahın Rəsulu (s)! Zibillikdə bitən (gözəl) güllər kimlərdirə işarədir?" Peyğəmbər (s) buyurdu: "Pis (mühit və) ailədə boya-başa çatan gözəl qadın." ("Vəsailuş-şiə", c.14, səh.19, hədis 7.)\nBu bənzətmə tam açıqlığı ilə pis və yaxşı mühitin insan şəxsiyyətində roluna və ya zəmin yarada bilən irsiyyət məsələlərinə işarədir. ("Ayate-əxlaqi (Əxlaq ayələri)", Ayətullah Məkarim Şirazi, səh.31-33.)\nTags: # Məkarim Şirazi # Quran\nBu xəbər Milli.az saytından 08-05-2021 23:25 tarixində götürülmüşdür.


“Gilan Tekstil Parkı” Oeko-Tex® Standard 100 beynəlxalq ekoloji sertifikatlara layiq görülüb » Gilan Tekstil Parkı\nHaqqımızda Baş direktorun müraciəti Sertifikatlar Xəbərlər Vakansiyalar\nİplik fabriki Toxuma fabri̇kləri Boya fabri̇kləri Tikiş fabriki Tibbi̇ maska fabri̇ki̇\nİplik Toxuma parça Hörgü parça Dəsmal Yataq dəsti Uni̇forma Otel məhsulları Tibbi maska\nRU (ru) EN (en)\nTibbi̇ maska fabri̇ki̇\n“Gilan Tekstil Parkı” Oeko-Tex® Standard 100 beynəlxalq ekoloji sertifikatlara layiq görülüb\nAğardılmış və reaktiv boyanmış 100% pambıq toxuma parçalar, ağardılmış və reaktiv boyanmış 100% pambıq hörgü və xovlu parçalar, piqment və reaktiv basqılı 100% pambıq toxuma parçalar;\nPambıq xovlu parçadan istehsal olunmuş dəsmallar, ağardılmış və reaktiv boyanmış, piqment və reaktiv basqılı pambıq toxuma parçalardan yataq dəstləri;\nAğardılmış və reaktiv boyanmış pambıq hörgü parçalardan köynəklər (t-shirt).\nMəlumat üçün bildirmək istərdik ki, OEKO-TEX - 1992-ci ildə Avstriyanın Tekstil Tədqiqat İnstitutu və Almaniyanın Hohenşteyn adlı elmi-tədqiqat institutu tərəfindən əsası qoyulmuş, bir sıra kimyəvi maddələrin istifadəsinə məhdudiyyət qoyan tekstil məhsullarının beynəlxalq sınaq və sertifikatlaşdırma sistemidir. Hal-hazırda Baş ofisi İsveçrədə yerləşən, Avropa və Yaponiyadan 18 müstəqil tədqiqat və araşdırma institutunu birləşdirən, filialları 60-dan çox ölkədə yerləşən OEKO-TEX təqdim etdiyi sertifikat tekstil məhsullarının ekoloji təhlükəsizliyini təsdiqləyir. Oeko-Tex® Standard 100 sertifikatı, yoxlanılan tekstil məhsullarında Avropa Birliyində qadağan edilmiş maddələr olmadıqda verilir. Onun məqsədi sağlamlıq üçün məhsulun təhlükəsizliyinə zəmanət verməkdir. OEKO-TEX – istehsalçı üçün məhsulunun keyfiyyətini sübut və təsdiq edən ticarət nişanı olmaqla yanaşı, həm də istehlakçılar arasında kifayət qədər tanınmış və etibar qazanmışdır. Tekstil materiallarının tərkibində zərərli maddələrin test etmə prosesinin əsasını təşkil edən meyarlar siyahısı son elmi tədqiqatların nəticələrinə əsaslanır və daim yenilənir.\nSertifikatın üzərindəki mətn belə tərcümə edilir: “Bu tekstil məhsuluna etibar edin. Oeko-Tex 100 ekoloji standarta uyğunluğu yoxlanılmışdır”.\nSertifikatlar təsdiq edir ki, GiLTEX brendi altında 100% pamblqdan istehsal edilən parça, hazır ev tekstili məhsulları, köynəklərdə alergiyaya səbəb olan və konserogen boyalardan və digər insan sağlamlığına zərərli kimyəvi maddələrdən istifadə edilmir. Oeko-Tex® Standard 100 təhlükəli maddənin yoxlamaları tekstil məhsulunun istifadə təyinatına görə fərqlənir. Tekstil məhsulunun dəri ilə təması nə qədər sıx olarsa, insan ekologiyasının tələbləri bir o qədər yüksək olmalıdır prinsipi tətbiq olunur. Sertifikatlaşdırma zamanı mallar 4 qrupa bölünür:\nI. - Körpələr və 3 yaşa qədər uşaqlar üçün toxuculuq məhsulları və toxuculuq oyuncaqları: alt paltarları, yataq dəstləri və ləvazimatları, yumşaq oyuncaqlar, sürgülər və s.\nII. - Səthinin çox hissəsi dəri ilə birbaşa təmasda olan tekstil məhsulları: alt paltarları, yataq dəstləri, xovlu məhsullar, köynəklər, bluzlar, corablar və s.\nIII. - İstifadəsi zamanı dəri ilə və ya onun səthinin bir hissəsi ilə birbaşa təmasda olmayan toxuculuq məhsulları: gödəkçələr, paltolar, xarici geyimi üçün materiallar və s.\nIV. - İnteryer üçün dekorativ materiallar: masa örtükləri, mebel parçaları, pərdələr, həmçinin toxuculuq divar kağızları və xalçalar və s.\nYeri gəlmişkən, GiLTEX yüksək ekoloji tələblərə cavab verərək 2-ci qrup məhsullara görə sertifikatlaşdırılmışdır. OEKO-tex Standard 100 sertifikatları 12 ay müddətinə verilir, bundan sonra şirkət sertifikatların yenilənməsi üçün ərizə ilə yenidən müraciət edir. Bu halda qiymətləndirmə proseduru, şübhəsiz ki, yenidən həyata keçiriləcəkdir. Bu da o deməkdir ki, sertifikat almadan əvvəl və sonra ekoloji standartlara riayət ediləcəkdir. Oeko-tex 100 – etibarlılıq və təhlükəsizlikdir.\nXatırladaq ki, GiLTEX 2012-ci ildən Azərbaycanda, Sumqayıt şəhərində fəaliyyətə başlayan “GİLAN TEKSTİL PARK” MMC-nin ticarət nişanıdır. Müəssisədə yüksək keyfiyyətli Azərbaycan pambığından dünya standartlarına cavab verən tekstil məhsulları istehsal edilməkdədir. Ümumi sahəsi 150.000 m2, ümumi istehsal sahəsi isə 50.000 m2 olan müəssisənin bazasında vertikal inteqrasiya sistemi ilə qurulmuş və tekstil istehsalı üzrə bütövlükdə texnoloji ardıcıllığı tam əhatə etmiş İplik fabriki, iki Toxuma fabrikləri, iki Boyama fabrikləri və Tikiş fabriki fəaliyyət göstərməkdədir. Hal-hazırda GİLAN TEKSTİL PARK-da iplik, müxtəlif növ parça, yataq dəstləri, toxuculuq məhsulları, dəsmallar, hörgü məhsulları, yorğanlar, yastıqlar, habelə oda və suya davamlı xüsusi geyimlər, müxtəlif təyinatlı uniformalar, hərbi və xəstəxana geyimləri, xalatlar və s. istehsal edilməkdədir.\nCopyright © 2021 Gilan Tekstil Park. Bütün hüquqları qorunur


01:41 11 Iyul 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Prezident İlham Əliyev akademik Akif Əlizadəni qəbul edib və ona 1-ci dərəcəli “Əmək” ordenini təqdim edib\nPrezident İlham Əliyev akademik Akif Əlizadəni qəbul edib və ona 1-ci dərəcəli “Əmək” ordenini təqdim edib YENİLƏNİB\nAzərbaycan Respublikasının Prezidenti İlham Əliyev oktyabrın 24-də akademik Akif Əlizadəni qəbul edib və ona 1-ci dərəcəli "Əmək” ordenini təqdim edib.\nAZƏRTAC xəbər verir ki, Akif Əlizadəni salamlayan Prezident İlham Əliyevdedi:\nAkif Əlizadə:Xoş gördük, cənab Prezident. Sağ olun.\nPrezident İlham Əliyev:Siz uzun illərdir ki, Azərbaycan elminin inkişafında çox önəmli rol oynayırsınız, həm sovet dönəmində, həm müstəqillik dövründə. Siz böyük alimsiniz, böyük təşkilatçısınız. Azərbaycanda elmi kadrların hazırlanmasında da çox böyük işlər görmüsünüz. Sizin gördüyünüz işlər Azərbaycan dövləti tərəfindən yüksək qiymətləndirilir. Siz həm sovet dönəmində, həm də müstəqillik dövründə müxtəlif təltiflərə layiq görülmüsünüz.\nAkif Əlizadə:Təşəkkür edirəm.\nPrezident İlham Əliyev:Bu gün də Siz Azərbaycan elminin inkişafı üçün öz dəyərli töhfənizi verirsiniz. Biz Azərbaycan elminin inkişafı ilə bağlı sizinlə bir çox söhbətlər etmişik və mənim Azərbaycan elminin inkişafına münasibətimi bilirsiniz. Elmin maddi-texniki bazasının möhkəmləndirilməsi istiqamətində son illər çox böyük işlər görülüb - institutların təmiri, müasir avadanlığın alınması. Hesab edirəm ki, bizim elmimizə ən gözəl hədiyyə müasir elmi kitabxanadır. Onun təməlini də mən qoymuşam, açılışında da iştirak etmişəm. Azərbaycan Milli Ensiklopediyasının hazırlanması işi də, bilirsiniz ki, mənim təşəbbüsümlə baş verir və ensiklopediya üçün çox gözəl müasir binanı da biz təqdim etdik.\nSiz mənim tərəfimdən böyük dövlət mükafatları ilə, ordenlərlə təltif edilmisiniz və buna layiqsiniz. "Şöhrət”, "Şərəf” və "İstiqlal” ordenləri ilə təltif olunmusunuz. Bu gün isə mən gördüyünüz işlərə görə sizi Azərbaycanın yüksək ordeni olan 1-ci dərəcəli "Əmək” ordeni ilə təltif edirəm.\nAkif Əlizadə:Cənab Prezident, Sizə təşəkkür edirəm.\nPrezident İlham Əliyev 1-ci dərəcəli "Əmək” ordenini Akif Əlizadəyə təqdim etdi.\nPrezident İlham Əliyev:Təbrik edirəm.\nAkif Əlizadə:Sağ olun. Təşəkkür edirəm.\nAkif Əlizadə:Cənab Prezident, əlbəttə, hər şeydən əvvəl mən Sizə böyük etimada görə təşəkkür edirəm. Bilirsiniz, 60 ildən artıqdır ki, mən akademiyada çalışıram. Ulu Öndər ötən əsrin yetmişinci illərində məni yanına dəvət etdi, söhbət etdik. Orada xeyli söhbətimiz oldu.\nPrezident İlham Əliyev:O vaxt Akademiyanın bəzi binaları başqa qurumlar tərəfindən zəbt edilmişdi. Mən onlardan alıb sizə qaytardım.\nAkif Əlizadə:Bəli, qaytardınız. Onlar Akademiyanın bəzi institutlarını da zəbt edirdilər, özəlləşdirirdilər.\nPrezident İlham Əliyev:Zəbt edirdilər, özəlləşdirirdilər, onları sökmək istəyirdilər. Çünki yerlər şəhərin mərkəzində idi. Orada binalar tikmək istəyirdilər.\nAkif Əlizadə:Bəli, tamamilə düzdür. Mən Sizə müraciət etdim, Siz onların hamısını dərhal Akademiyaya qaytardınız. Sizə o böyük texnopark məsələsinə görə də təşəkkür edirəm. O, Akademiyanın gələcəyidir. İndi bizim orada hərbi təyinatlı işlərimiz var. Müdafiə Nazirliyi ilə bizim müqaviləmiz var. Sonra Sərhəd Qoşunları, Kənd Təsərrüfatı Nazirliyi ilə bizim çox gözəl işlərimiz var.\nPrezident İlham Əliyev:Əlbəttə, bizim elmimiz gərək ümumi inkişafımıza təkan versin. Fundamental elmin inkişafı, əlbəttə, prioritetdir. Humanitar elmlərin inkişafı çox böyük əhəmiyyət kəsb edir, xüsusilə tarix elmləri. Çünki bizim bədnam qonşularımız tarixi saxtalaşdırmaqla məşğuldurlar.\nPrezident İlham Əliyev:Əlbəttə, tətbiqi elmlərin inkişafına da böyük təkan verilməlidir. Kənd təsərrüfatında yeni texnologiyalar məhsuldarlığı bir neçə dəfə artırır. Biz gərək onları təhlil edək. Eyni zamanda, baxmalıyıq ki, bu texnologiyaların zərərli tərəfləri ola bilər. Yəni, biz özümüzü qorumalıyıq. Ona görə Qida Təhlükəsizliyi Agentliyi yaradılıb ki, Azərbaycan vətəndaşlarına təqdim edilən ərzaq məhsulları bütün yüksək keyfiyyətlərə malik olsun. Eyni zamanda, Sizin də uzun illər məşğul olduğunuz geologiya elmində nə qədər böyük irəliləyiş var. Baxın, biz indi hansı dərinlikdə quyular qazırıq? Biz nefti və qazı hansı dərinlikdən çıxarırıq? Siz yaxşı bilirsiniz ki, sovet vaxtında suyun təqribən 150 metr dərinliyindən aşağı gedə bilmirdik.\nAkif Əlizadə:Bəli, 200 metrdən.\nPrezident İlham Əliyev:Bu, əslində bizə imkan verdi ki, bu yataqları müstəqillik dövrü üçün saxlayaq. Əgər o vaxt o texnologiya olsaydı, "Azəri-Çıraq”dan, "Günəşli”dən bütün neft çıxarılacaqdı, "Şahdəniz”dən qaz çıxarılacaqdı. İndi orada dərinlik 400 metrdir. İndi başqa yeni kəşfiyyat layihələrində 700 metrə çatır. Biz Heydər Əliyev qazma qurğusunu tikdik, o, suyun dərinliyi min metr olan sahələrdə quyular qaza bilir. Ondan sonra layların dərinliyi 7 min metrə qədər gedir. Sovet vaxtında bu, yox idi. Mən həmişə deyirəm ki, o vaxt bu cür texnologiyanın olmaması bizi xilas etdi. Olsaydı, bütün ehtiyatları çıxaracaqdılar. Necə ki, quruda neftimizin hamısını çıxarıb apardılar. Azərbaycandan bir milyard tondan çox neft çıxarıldı. Sovet İttifaqı dağılanda biz nə gördük, dağılmış infrastruktur, neftlə çirklənmiş gölməçələr, Bibiheybət, Balaxanı, ekoloji fəlakət qoyub getdilər. İndi biz bunları təmizləyirik, nə qədər əziyyət çəkilir, nə qədər vəsait ayırırıq.\nAkif Əlizadə:Çox böyük.\nPrezident İlham Əliyev:Xoşbəxtlikdən o vaxt bu texnologiyalar yox idi. Bu gün var. Onu da deməliyəm ki, bu gün bizim geoloqlarımız qədər Azərbaycanın təbii sərvətlərini, yerin təkində mövcud olan ehtiyatları, dəniz altındakı yataqları bilən yoxdur.\nAkif Əlizadə:Bəli, yoxdur.\nPrezident İlham Əliyev:Mən sizə öz təcrübəmdən deyim, bilirsiniz ki, imzalanmış kontraktların bir hissəsinə xitam verildi. Çünki orada ehtiyatlar tapılmadı. Elə yataqlar var idi ki, xarici şirkət oraya gəlib quyu qazıb, boşa çıxdığına görə tərk edib gedirdi. Bizim geoloqlarımız deyirdilər ki, səhv yerdə qazırsınız, burada qazın. Ondan sonra digər şirkət gəlib bizim geoloqlarımızın dediyi yerdə quyu qazıb və yataq aşkar edib. "Abşeron” yatağı bunun əyani sübutudur. Biz "Abşeron” yatağı üzrə kontraktı imzalayanda tam əmin idik ki, orada böyük qaz yataqları var. Xarici bir şirkət gəldi, səhv yerdə qazdı, çıxdı getdi. Sonra başqa bir şirkət bu layihəni götürdü və iki ildən sonra biz "Abşeron”dan qaz, kondensat çıxaracağıq.\nPrezident İlham Əliyev:Ona görə elmin inkişafı istiqamətində görülmüş işlər nəticə verir. Kənd təsərrüfatının inkişafının, ekoloji tarazlığın qorunmasının çox böyük əhəmiyyəti var. Eyni zamanda, hesab edirəm ki, alimlərin məişət şəraitini yaxşılaşdırmaq üçün biz sizinlə böyük işlər görmüşük.\nAkif Əlizadə:Biz orada işlərə başladıq. Masazırda artıq bir blok qalxıbdır, cənab Prezident.\nPrezident İlham Əliyev:Bəli, alimlər səbirsizliklə bunu gözləyirlər.\nAkif Əlizadə:Bəli, gözləyirlər. Sizə təşəkkür edirəm.\nPrezident İlham Əliyev:Bunları bundan sonra da edəcəyik. Alimlərin maaşlarının artırılması üçün müvafiq göstərişlər verilibdir. Biz imkan daxilində bütün bu işləri görəcəyik.\nKorrupsiyaya və korrupsionerlərə qarşı daim amansız mübarizə aparılacaqdır12:12 24.10.2019\nPrezident İlham Əliyev İqtisadiyyat nazirini qəbul edib 12:12 24.10.2019\nAzərbaycan hökuməti daim öz vətəndaşının yanındadır12:12 24.10.2019\nPrezident İlham Əliyev Gürcüstanın Müdafiə nazirini qəbul edib 12:12 24.10.2019\nPrezident İlham Əliyev Nahid Bağırovu İsmayıllı Rayon İcra Hakimiyyətinin başçısı, Mirhəsən Seyidovu Neftçala Rayon İcra Hakimiyyətinin başçısı vəzifələrinə təyin olunmaları ilə əlaqədar qəbul edib + VİDEO12:12 24.10.2019\nPrezident İlham Əliyev: “Biz 20-yə yaxın ən islahatçı ölkə arasında yer almışıq”12:12 24.10.2019


NAMAZ QƏLBİN TƏSKİNLİYİDİR\n“O kəslər ki, Allaha iman gətirmiş və qəlbləri Allahı zikr etməklə aram tapmışdır. Bilin ki, qəlblər (möminlərin ürəkləri) yalnız Allahı zikr etməklə aram tapar!” (“Rəd”, 28.)\n“O müttəqilər ki, bir günah iş gördükləri, yaxud özlərinə zülm etdikləri zaman Allahı yada salıb (tövbə edərək) günahlarının bağışlanmasını istəyərlər. Axı günahları Allahdan başqa kim bağışlaya bilər? Və onlar etdiklərini (gördükləri işin pis olduğunu) bildikdə (tövbədən sonra) bir daha ona qayıtmazlar. Onların mükafatı öz Rəbbi tərəfindən bağışlanmaq və (ağacları) altından çaylar axan cənnətlərdir ki, orada əbədi qalacaqlar. Yaxşı işlər görənlərin mükafatı nə gözəldir!” (“Ali-İmran”, 135-136.)\nRəvayətlərdən də məlum olur ki, möminlərin qəlbinin sevinci, könüllərinin şad olması Allahın zikri ilə bağlıdır.\nİmam Sadiq (ə) belə nəql edir: “Allah Davud peyğəmbərə (ə) buyurdu: “Mənimlə (məni xatırlamaqla) şad ol, məni xatırlamaqla sevin və mənimlə münacat etmək nemətindən faydalan”. (“Mizanul-hikmət”, hədis. 20035.)/nur.az


Avronest PA-nın 6-cı plenar sessiyasında - » XalqInfo.az Xəbər Portalı\nXalqinfo.az Xəbər Portalı » GÜNDƏM » Avronest PA-nın 6-cı plenar sessiyasında -\nAvronest PA-nın 6-cı plenar sessiyasında - Fotolar\n07 noyabr 2017 17:46 Baxış: 165 Şərh: 0 Çap\nXəbər verildiyi kimi, Azərbaycanın parlament nümayəndə heyəti Avronest PA-nın növbəti sessiyasında iştirak etmək üçün Ukraynanın paytaxtı Kiyevdə səfərdə olub.\nNümayəndə heyətinin tərkibinə Avronest Parlament Assambleyasında Azərbaycan nümayəndə heyətinin rəhbəri, Milli Məclisin Gənclər və idman komitəsinin sədri Fuad Muradov, deputatlardan Məlahət İbrahimqızı, Rövşən Rzayev, Ağalar Vəliyev, Rauf Əliyev və Fərəc Quliyev daxil idilər.\n30 oktyabr - 1 noyabr tarixlərində Kiyev şəhərində Avronest PA-nın 6-cı plenar sessiyası keçirilib.\nPlenar sessiyada Azərbaycan 6, Ermənistan 8, Ukrayna 10, Moldova 6, Gürcüstan 10, Avropa Parlamenti 17 deputatla iştirak edirdilər. Tədbirə Aİ-nın digər qurumları, beynəlxalq və yerli QHT nümayəndələri və Ukrayna rəsmi şəxsləri də qatılıblar.\nSessiya çərçivəsində Avronest Parlament Assambleyasının Siyasi məsələlər, İqtisadi inteqrasiya, Enerji təhlükəsizliyi və Sosial məsələlər komitələrinin iclasları keçirilib.\nSiyasi Komitədə Mətbuat azadlığı, İqtisadi Komitədə Avropa İttifaqı və Şərq Tərəfdaşlığı ölkələrində iqtisadi böhranın gənclər arasında işsizliyə təsirinin aradan qaldırılması, Enerji komitəsində 2015-ci il İqlim dəyişikliyinə dair Paris razılaşması ilə bağlı Şərq Tərəfdaşlığı ölkələri arasında enerji sahəsində əməkdaşlığın gücləndirilməsi, Sosial komitədə Şərq Tərəfdaşlığı ölkələrində əmək bazarında qadınların vəziyyətinə dair qətnamələr qəbul olunub.\nSosial komitənin iclasında komitəyə həmsədrlik edən Məlahət İbrahimqızı və komitənin üzvü Fərəc Quliyev iştirak edirdilər. Məlahət İbrahimqızı cari il sentyabrın 22-də Milli Məclisdə keçirilmiş “Dayanıqlı İnkişaf Məqsədləri üzrə gender bərabərliyinin və qadın sağlamlığının təşviqinə Şərq Tərəfdaşlığı Ölkələri Parlamentlərinin cəlb edilməsi” mövzusunda konfrans barədə geniş məlumat verdi. Bu konfrans ilə bağlı digər iştirakçıları da öz xoş təəssüratlarını paylaşdılar və Azərbaycana təşəkkürlər etdilər. Lakin, Bakıda həmin konfransda iştirak etmiş erməni qadın deputat bu konfransın anti-erməni təbliğatına çevrildiyini iddia etdi. Buna cavab olaraq Məlahət İbrahimqızı Ermənistandan qaçqın düşmüş azərbaycanlıların, xüsusən də qadınların bu qaçqınlığa görə çəkdikləri əziyyət barədə danışdı və qeyd etdi ki, hər kəs bu konfransdan çox razı qaldı və bu razılıq bu gün burada da hər kəs tərəfindən ifadə olundu, üstəlik bütün nümayəndə heyətləri, o cümlədən, erməni nümayəndə heyəti Bakıdakı konfransda tam azad şəkildə öz fikirlərini ifadə edib və rahat iştirak ediblər.\nBunun ardınca isə Fərəc Quliyev ermənilərin işğalçılıq siyasəti ilə bağlı əsirlikdəki azərbaycanlı qadınların düşdüyü ağır vəziyyət və Zod qızıl mədənlərində zorla işlədilməsi barədə çıxış etdi. Erməni qadın deputat buna qarşı dərhal cavab verdi ki, “Ermənistan heç bir ölkənin ərazisini işğal etməyib və bu doğru deyil”.\nAvronest PA-nın plenar iclasında Avropa İttifaqı və Şərq Tərəfdaşlığı ölkələrində kiber mövzularında hazırlanmış məruzələr dinlənildi və müzakirələr aparıldı.\nTəşkilatın Siyasi komitəsinin iclasında Fuad Muradov, Rövşən Rzayev və Fərəc Quliyev Ermənistanın işğalçılıq siyasətinə dair çıxışlar etdilər.\nFuad Muradov Ermənistan-Azərbaycan, Dağlıq Qarabağ münaqişəsinin regionda sülhün və sabitliyin təmin olunmasına maneə törətdiyini bildirib, habelə beynəlxalq təşkilatları, o cümlədən Avropa İttifaqını münaqişənin beynəlxalq hüquq çərçivəsində və ədalətli həllində daha fəal olmağa çağırıb. Ermənistanın işğalçılıq siyasətinə qarşı təzyiqin artırılmasının vacibliyi vurğulanıb, münaqişənin sülh yolu ilə həllində irəliləyişin müşahidə olunduğu zaman Ermənistan hakimiyyətinin daim təxribatlara əl atdığı qeyd edilib.\nRövşən Rzayev Siyasi komitənin hesabatı barədə iştirakçılara məlumat verdi və öz fikirlərini paylaşdı. O, BMT-nin Təhlükəsizlik Şurasının Dağlıq Qarabağ münaqişəsi barədə dörd qətnaməsini tədbir iştirakçılarının nəzərinə çatdırmış və həmin konfliktin həllinin yalnız Azərbaycan Respublikasının ərazi bütövlüyü prinsipi əsasında mümkün olacağını vurğulayıb.\nMilli Məclisin deputatı Fərəc Quliyev də eyni məzmunlu məruzə ilə çıxış edib və Avronest Parlament Assambleyasının bütün sənədlərində Gürcüstan, Moldova və Ukrayna ərazilərinin Rusiya, Dağlıq Qarabağın isə Ermənistan tərəfindən işğal olunduğu faktlarının əks olunmasını təklif edib, eləcə də işğalçı qoşunların həmin ərazilərdən dərhal və qeyri-şərtsiz çıxarılmasını tələb edib.\nSiyasi komitədə qəbul edilən Hesabatdan ermənilərin Azərbaycan əleyhinə təklif etdiyi bütün maddələr çıxarıldı.\nBurada Qadın Forumuna yenicə həmsədr seçilmiş Milli Məclisin deputatı Məlahət İbrahimqızı Avropa Parlamentinin britaniyalı deputatı KlerMudi ilə birgə həmsədrlik edirdi. İclasda çıxış edən Məlahətİbrahimqızı Forumun gələcək planları və perspektivləri barədə çıxış etdi.\nEnerji komitəsində Fuad Muradov, Rövşən Rzayev və Rauf Əliyev Azərbaycanın enerji sahəsindəki uğurlarından danışdılar. Muxtar Babayev Avronestin 2017-2018-ci illər üçün Enerji Komitəsinin həmməruzəçisi seçildi.\nİqtisadi komitənin iclasında Ağalar Vəliyev və Rauf Əliyev iştirak edirdilər.Onlar Azərbaycanda iqtisadi inkişaf ilə bağlı iştirakçılara məlumat verdilər.\nTəşkilatın Büro iclasında nümayəndə heyətinin rəhbəri kimi Azərbaycanı Fuad Muradov təmsil edirdi. İclasda erməni deputat Dağlıq Qarabağın digər münaqişələrdən kənar tutulmalı olduğunu təkidlə bildirirdi. Ən gərgin müzakirələr 24 noyabrda ŞT sammitinə edilən Müraciət ilə bağlı oldu. Ermənilərin təkidlərinə baxmayaraq, sənədəermənilərin Dağlıq Qarabağı digər münaqişələrdən fərqli xarakter olmasını göstərməsinin qarşısı alındı və ATƏT-in baza prinsipləri daxil edildi.\nAzərbaycan əleyhinə nəzərdə tutulmuş sənədlərin Büroda qarşısı alındı və sənədlərə Azərbaycan mənafeyinə uyğun maddələr daxil edildi.\nPlenar iclasda, əlifba sırasına görə əvvəl çıxış edən erməni deputat ArmenAşotyan Azərbaycanın Avronest-də onlara hücum etməyəcəyini və buranın münaqişələrdən danışmaq üçün uyğun yer olmadığını bildirdi.\nPlenar iclasın açılışında Fuad Muradov çıxış etdi. O, çıxışında Azərbaycanın Aİ üçün əhəmiyyəti və onun bu yolda etdiyi fədakarlıqlar, Ermənistanın isə əksinə xarici ölkənin ordusunu öz ərazisində saxlaması, əks ittifaqlarda yer alması və Ermənistanın Aİ ilə əməkdaşlığı layiq olmaması və işğal edilmiş əraziləri azad etməsinə məcbur edilməsi üçün iqtisadi və siyasi sanksiyalara layiq olması və Bakı-Tbilisi-Qars dəmir yolu barədə danışdı.\nDeputatlar Ukraynada Qarabağdan danışdı\nErmənistan təmsilçisinin etirazı narazılığa səbəb olub


Gənc Politoloqlar Birliyinin təsis konfransı - Səbinə TAĞIYEVA - TURAN-SAM : TURAN Stratejik Araştırmalar Merkezi - http://www.turansam.org\nGənc Politoloqlar Birliyinin təsis konfransı - Səbinə TAĞIYEVA\nTarih: 18.04.2010 > Kaç kez okundu? 3098\n17 aprel 2010-cu il tarixində Dünya Azərbaycanlıları Konqresinin mərkəzi ofisi İstiqlaliyyət 8 ünvanında Gənc Politoloqlar Birliyinin təsis konfransı keçirildi.\nKonfransı giriş sözü ilə açan birliyin sədri Aqil Namazov ilk növbədə mənəvi dəstəyinə görə Dünya Azərbycanlıları Konqresi Gənclər Təşkilatı və onun sədri Seymur Həsənliyə öz təşəkürünü bildirib sözü ona verdi. Seymur Həsənli ilk növbədə gənc politoloqları təbrik etdi. Hər zaman tələbələrin yanında olacağını, bütün dəstəyini əsirgəməyəcəyini diqqətə çatdırdı. “Yeni Nəfəs+” qəzetində bir səhifə sizindir. Sırf öz nəzarətimizdə olan dörd saytda və əməkdaşlıq etdiyimiz ondan yuxarı saytda fəaliyyətiniz işıqlanacaq. Hazırda konfrans keçirdiyiniz ofis də sizin ixtiyarınızda. Çünki bu ofis məhz dövlətçiliyimizə xidmət üçün çalışır” Sonra Aqil Namzov Gənc Politoloqlar Birliyinin yaranmasını şərtləndirən amillərdən, onun fəaliyyətinin Azərbaycan gəncliyinin həyatına, dünyagörüşünə, siyasi mədəniyyətinə edəcəyi təsirdən bəhs etdi. Simral Mahmudov icraçı direktor kimi birlikdə gələcək fəaliyyəti,yerinə yetirəcəyi vəzifə haqqında məlumat verməklə yanaşı, həm də birliyin müstəqil Azərbaycan gəncinin siyasi fəaliyyətinin artmasında oynayacağı rolu vurğuladı. Konfransda həmçinin layihə icraçısı Səmra Hümbətova, təşkilatçı Şəbnəm Muradova, ictimai əlaqələr üzrə kordinator Dəyanət Abbaszadə və mətbuat katibi Səbinə Tağıyeva da çıxış etdilər.\nÖz vəzifələri,birlikdə fəaliyyətləri haqqında danışan idarə heyəti birliyin məqsədi, amalı, gələcəyə dair planlarını açıqladı.\nBir qrup gənc tərəfindən yaradılmış Gənc Politoloqlar Birliyi dünyada və regionda, o cümlədən Azərbaycanda baş verən sosial-siyasi hadisələri təhlil etmək, qiymətləndirmək və proqnozlaşdırmaq istiqamətində fəaliyyət göstərəcək, gəncləri maarifləndirmək, onlarda politoloji vərdişləri formalaşdırmaq, bilikli və istedadlı gənclər arasında əlaqə yaratmaqla vasitəçilik funksiyasını həyata keçirəcəkdir.\nGələcəyə dair planlara gəlincə isə, konfransda qeyd edildi ki, birlik hər kəsə bərabər start imkanları yaradıldığı dövrdə demokratik prinsipləri rəhbər tutaraq gənclərin öz potensialını göstərməsi üçün şərait yaratmağı, onların siyasi proqnoz vermək qabiliyyətini inkişaf etdirməyi, siyasi debatlar, seminarlar, siyasi proseslərin müzakirəsini təşkil etməyi və bu tipli layihələri həyata keçirməyi nəzərdə tutur. Gənc Politoloqlar Birliyi fəaliyyət proqramında milli ideologiyanın təbliğinə, vətənpərvər, milli ruhlu gənclərin yetişdirilməsinə xüsusi önəm verir. Qloballaşmadan kənarda qalmadan bu prosesdə məhz özünəməxsus dəyərləri əsas götürərək tarixi keçmişimiz, dövlətçilik ənənələrimiz, mənəviyyatımız və milli mentalitetimizdən kənarlaşmadan öz inkişaf yolunda Azərbaycan dövlətinin və cəmiyyətinin reallıqlarını fikir süzgəcindən keçirir, gənclərdə liderlik və idarəetmə qabiliyyətini inkişaf etdirir, onları narahat edən problemləri özlərinin iştirakı ilə, eyni zamanda əlavə resurslar cəlb etmək yolu ilə həll edir.\nİdarə heyəti, o cümlədən, bir qrup gəncin iştirakı ilə keçən təsis konfransında 24aprel tarixində “Qondarma erməni soyqırımı,ermənilərin soyqırım oyunu” mövzusu ilə bağlı müzakirələrin keçiriləcəyi də vurğulandı.


Bir gündə qonşu ölkədə yüzdən çox şəxs öldü\n16:48 16.09.2020 (Yenilənib 16:58 16.09.2020)\nSon 24 saat ərzində koronavirusa 2981 yoluxma halı qeydə alınıb ki, bununla da ölkədə virusa yoluxanların sayı 410334-ə çatıb\nBAKI, 16 sentyabr — Sputnik. İranda koronavirusa yoluxanların sayı bir gün ərzində 2981 nəfər artıb. Sputnik Azərbaycan xəbər verir ki, bunu İranın Səhiyyə Nazirliyinin rəsmi nümayəndəsi Sima Sədat Lari bildirib.\n"Son 24 saat ərzində koronavirusa 2981 yoluxma halı qeydə alınıb ki, bununla da ölkədə virusa yoluxanların sayı 410334-ə çatıb. Bir gün ərzində 179 nəfər virusdan ölüb, bununla da ölkədə koronavirusdan ölənlərin sayı 23632-yə çatıb", - deyə məlumatda bildirilib.\nO, həmçinin qeyd edib ki, virusa yoluxan 410334 şəxsdən 352019 nəfəri sağalıb.\nXatırladaq ki, SARS-CoV-2 koronavirus infeksiyası ötən ilin dekabrında Çinin Uhan şəhərində yayılmağa başlayıb. Hazırda virus dünyanın əksər regionları və ölkələrində yayılıb. Dünyada koronavirus infeksiyasına indiyədək yoluxanların sayı 29,5 milyonu keçib, 930 mindən çox adam isə virus səbəbilə ölüb.\nİran, epidemiya, Koronavirus, COVID-19\nSağalanlar iyirmi milyonu keçdi, ölənlər bir milyona yaxınlaşır\n12:16 23.09.2020 (Yenilənib 12:21 23.09.2020)\n"Charite"-dən vurğulanıb ki, onu müalicə edən həkimlər Navalnının tam sağalması imkanını da qəbul edir. Onlara görə, hər hansı bir "ağır zəhərlənmənin ayrı-ayrı nəticələri" barədə fikir bildirmək mümkün deyil.\nBAKI, 23 sentyabr — Sputnik. Aleksey Navalnı bu gün Berlinin "Charite" klinikasından ev buraxılıb. Sputnik Azərbaycan xəbər verir ki, bu barədə Tibb Müəssisəsinin yaydığı bəyanatda bildirilir.\n"Pasiyentin sağlamlığı o səviyyədə yaxşılaşıb ki, təxirəsalınmaz müalicəni dayandırmaq mümkün idi. Aleksey Navalnı "Charite"-də 32 gün müalicə alıb ki, onlardan 24 günü – reanimasiyada idi", - deyə bəyanatda bildirilir.\n12:01 23.09.2020 (Yenilənib 11:51 23.09.2020)\nBAKI, 23 sentyabr — Sputnik. Aralıq dənizinin şərqində gərginliyin səbəbi Türkiyənin və Kipr türklərinin hüquqlarının nəzərə alınmasıdır. Sputnik Azərbaycan "Anadolu" agentliyinə istinadən xəbər verir ki, bunu Türkiyə Prezidenti Rəcəb Tayyib Ərdoğan fransalı həmkarı Emmanuel Makronla telefon danışığı zamanı bildirib.\nMəlumata əsasən tərəflər Türkiyənin Fransa və Avropa İttifaqı ilə münasibətlərini, həmçinin regional məsələləri müzakirə edəcək.\nƏrdoğan qeyd edib ki, Fransanın gərginliyin artmasına töhfə verən Yunanıstanın və Kiprin maksimalist iddiaları və addımlarına dəstək verməsi təəccüb doğurur.\nTürkiyə lideri vurğulayıb ki, ölkəsi heç kimin haqqına iddia etmir, lakin eyni zamanda öz hüquqlarını da pozmağa imkan verməyəcək. Rəsmi Ankara əvvəllər olduğu kimi indi də fikir ayrılıqlarının dialoq və əməkdaşlıq vasitəsilə həllindən çıxış edir.\nTürkiyə Prezidenti eyni zamanda qeyd edib ki, Ankara Fransadan prosesə konstruktiv yanaşma gözləyir. Eyni zamanda o, Türkiyə ilə Fransa arasındakı məsləhətləşmələr və təmaslar mexanizmindən davamlı istifadənin vacibliyini qeyd edib.\nTürkiyə Kipri, Yunanıstanı, Avropa İttifaqını təhdid etdi – Paylaşmağı öyrənəcəksiniz\nTürkiyə lideri qarşıdan gələn Avropa sammitində Ankara ilə konstruktiv dialoq və əməkdaşlığa yönəlmiş bir mövqenin inkişafının regional problemlərin həlli üçün imkanlar yaratmaq baxımından əhəmiyyətli olduğunu vurğuladı.\nBu arada BMT Baş Assambleyasının 75-ci sessiyasında videomüraciətlə çıxışı zamanı Fransa Prezidenti Emmanuel Makron isə qeyd edib ki, Avropa Şərqi Aralıq dənizi ilə bağlı Türkiyə ilə dialoqa hazırdır: "Biz Türkiyəyə hörmət edirik. Biz dialoqa hazırıq. Lakin biz gözləyirik ki, Türkiyə Avropanın suverenliyi və beynəlxalq hüquqa hörmət edəcək və Liviya və Suriyada fəaliyyətinə dair izah təqdim edəcək. Bizim beynəlxalq hüquqa və müttəfiqlər arasında hörmətə ehtiyacımız var".


“2 ilə yaxın fasilədən sonra ilk tamaşamı oynadım. Bu rejissor Nicat Kazımovun quruluş verdiyi “Leyli və Məcnun” tamaşası idi. Həqiqətən də ayaqlarım titrəyirdi, bir həyəcan gəlmişdi ki, mənə. Tamaşaçıları görəndə sanki ayaqlarım tutuldu. Aktyorlardan soruşdum ki, niyə görə mən həyəcan keçirirəm? Təkcə mən deyildim həyəcan keçirən, hətta bir aktyorumuz var idi ki, əlləri əsirdi. Mən ona baxıb öz-özümə dedim ki, Allah etməsin, onu insult da vura bilər. Bu aktyorlar üçün böyük bir məsuliyyətdir. Aktyor hər rolu oynadıqda özünü yenidən kəşf edir, təsdiq edir. Allah bizim əlimizdən sevdiyimiz sənəti almasın”\nBunu Moderator.az-a açıqlamasında xalq artisti, Gənc Tamaşaçılar Teatrının aktrisası Naibə Allahverdiyeva deyib. O daha sonra əlavə edib.\n“Ümumiyyətlə bu sənətin, xüsusilə incəsənətin zirvəsi yoxdur. İstəyirsən xalq artisti ol, bu heç nəyi dəyişmir. Ən yüksək titulu daşısan belə sən ikiqat məsuliyyətli olmalısan. Hər dəfə özünü təsdiq etməlisən. Mənim üçün sənətin zirvəsi yoxdur. Hansısa aktyor deyirsə mən zirvədəyəm demək ki, o bitib” deyə xalq artisti bildirib.\n“Kinoda bəxti gətirməyən aktrisalardanam. Düzdü mən kinoda sınaq çəkilişlərinə getməmişəm. Hansı filmlərdə çəkilmişəm də hamısı uğurlu olub. Moskvada filmə çəkiləndə mənə deyirdilər ki, səndə əsl kino siması var, gözlərin danışır sanki. Ekrana sənin danışan gözlərin kifayət edir. Bizdə aktyorluq sənəti asılı sənətdir. Rejissordan, ssenaristən asılı olur aktyor çox vaxt. Filmlərdə çəkilmədiyimə görə çox təəssüflənirəm. Bir aktrisa kimi kinoda istədiyim obrazları oynaya bilmədim. Çox gözəl rollar oynaya bilərdim. Taleyim, bəxtim elə gətirdi ki, məni çəkmədilər. Bir aktrisa kimi məndən lazımınca istifadə etmədilər. Bunu tək mən yox, mənə mesaj yazan insanlar da deyir. Bizdə ümumiyyətlə əvvəllər də belə olub. Elə sənətkarlarımız olub ki, onlardan heç kim istifadə etməyib. İtirən yenə də mədəniyyətimiz olub. Bir də baxırsan elə bir adamı gətirib filmə çəkirlər ki, tamaşaçı deyir ki, bunun nəyini çəkirsən? Axı o oynaya bilmir. Bu günki seriallarda da bu davam edir” deyə aktrisa bildirib.


Kult.az koronavirusa yoluxaraq xəstəxanaya yerləşdirilən İrəvan Dövlət Azərbaycan Dram Teatrının baş rejissoru əməkdar artist Sərvər Əliyevin Teleqraf.com-a müsahibəsini təqdim edir:\n- Test edildi və nəticəsi pozitiv çıxdı. Heç özüm də bilmirəm, virusa necə yoluxmuşam. Mən və ailəmiz özümüzü qoruyurduq. Karantin qaydaları yumşaldılıb, çölə çıxdıqdan sonra virusa yoluxdum. Özümüzü çox ciddi qoruyurduq. Martın 7-dən Dərbənd Teatrından gəlmişəm. Evə qapanmışdıq, özümüzü izolyasiya etmişdik.\n- Bəli, hamısı test edildilər, amma onlarda testin nəticəsi neqativ çıxdı. Mən ürək və şəkər xəstəliyindən də əziyyət çəkirəm. Ona görə bir az vəziyyətim çətindir. Dünən reanimasiyada idim, bu gün palatadayam, özümü yaxşı hiss etməyə başladım. Ötən günə qədər çox qorxu-həyəcan keçirirdim. Bu gün artıq rahatam.\n- Sizdə virusun simptomları özünü necə büruzə verir?\n- Temperaturum 37.5, 37.7-dən aşağı düşmür. Beş gün yüksək temperaturdan əziyyət çəkdim. Sonra məcbur olub, təcili yardıma zəng etdim. Əməkdar artist Şəfəq Əliyeva da koronavirusa yoluxmuşdu. Ona zəng elədim, dedi ki, yubatma, müalicə edəcəklər, hər şey yaxşı olacaq. Tez zəng elədim və müalicəyə başladılar. M.Ə.Əfəndiyev adına 2 saylı Şəhər Kliniki Xəstəxanasındayam.\n- Bəli, küçəyə çıxarkən maskadan da istifadə edirdim. Mənə elə gəlir ki, avtobusda virusa yoluxdum. Banka getmişdim, Rusiyadan maaşımı göndərmişdilər.\nAzca öskürək də var. Məndə nəfəs darlığı yoxdur. Amma xəstəxanada elə xəstələr var var ki, boğulurlar, aparatla nəfəs alırlar. Bu, böyük bir bəla imiş. Düzünü deyim ki, virusa inanmırdım. Amma koronavirus varmış. Allah xalqımızı bu bəladan qorusun.\nMayın 25-dən xəstəxanadayam. Virusa yoluxmağımdan şübhələnmirdim. İnsanlar virusun simptomlarını hiss edən kimi dərhal həkimə müraciət etsinlər.\n2020.05.28 / 17:23


Azərbaycan Respublikasının Prezidenti Heydər Əliyevin xalq rəssamı Maral Rəhmanzadənin əsərlərindən ibarət yubiley sərgisinin açılışı mərasimində çıxışı - R. Mustafayev adına Azərbaycan Dövlət İncəsənət Muzeyi, 3 avqust 1996-cı il\nMaral xanım öz sözünü rəssamlıq əsərləri ilə deyir. Biri danışmaq, biri oxumaq-çalmaq, biri də rəsm çəkmək ustasıdır. Bu da təbiidir. Mən sizi bir daha təbrik edirəm. Yubileyiniz münasibətilə mən sizi təbrik etmişəm, təbrik məktubu göndərmişəm. Mənim fərmanımla siz Azərbaycanın yüksək mükafatı olan "Şöhrət" ordeni ilə təltif edilmisiniz. Sizə cansağlığı arzulayır və bir daha qeyd edirəm ki, həyatınız boyu yaratdığınız əsərlər Azərbaycan təsviri sənətinin zənginləşməsındə və Azərbaycan mədəniyyətinin, incəsənətinin inkişafında böyük rol oynayıbdır. Bu minnətdarlığın ifadəsi olaraq mən sizin yubiley sərginizin açılışına gəlmişəm. Yubileyiniz, sizə verilən yüksək dövlət mükafatı münasibətilə və bu gözəl sərginizin açılışı münasibətilə sizi təbrik edirəm. Əminəm ki, Azərbaycan vətəndaşları sizin sərginizə çox böyük həvəslə gələcək, əsərlərinizi bir daha görəcək və bunlardan estetik zövq alacaq, mənəviyyatca yüksələcəklər. Siz bundan sonra da xalqımızın mənəvi-estetik tərbiyəsində öz xidmətlərinizi göstərəcəksiniz. Sizə bir daha cansağlığı, xoşbəxtlik, yeni yaradıcılıq uğurları arzulayıram. Sağ olun.\nMən o qədər də bilmirdim ki, siz Naxçıvanın təbiətini belə gözəl əks etdirmisiniz. Ora həqiqətən möcüzəli bir yerdir. Bilirsiniz, oradakı dağların səhər bir rəngi olur, günorta rəngi dəyişir, günün axırında yenə dəyişir. Qəribə bir şeydir. Məsələn, dağlara, daşlara uzaqdan baxırsan, biri göy, biri yaşıldır, digəri narıncı rəngdədir. Qəribə rəngləri var. O rənglər heç bir yerdə yoxdur. Günün işığı ilə rənglər dəyişir. Siz ki, oraya getmisiniz, onları öz əsərlərinizdə əks etdirmisiniz, bu, çox gözəldir. Çünki Naxçıvan elə bir yerdir ki, oraya qedib qəlmək də çətindir, ona görə bunları görən də azdır. Xınalığı da çəkmisiniz. Bu da çox gözəldir. Azərbaycanın elə guşələri var ki, bunlar abidədir. Bir tərəfdən təbiət abidəsidir, ikinci tərəfdən də insanların dağlar qoynunda yaratdıqlan evlər, yaşayış yerləri - bunlar da abidədir. Xınalıq da Azərbaycanın bir abidəsidir, nadir bir yerdir.\nMaral Rəhmanzadə: Korlayırlar.\nHeydər Əliyev: Təəssüf ki, çox şey xarab olur. Güman edirəm, biz bu dövrü də keçib gedəcəyik, onlar da bərpa olunacaqdır. Ancaq siz ki, oraya getmisiniz, bu da çox əhəmiyyətlidir. Bu sərgidə mən sizin rəssamlığınızın indiyə qədər bilmədiyim bir incəliyini hiss etdim. Yaxud, siz Lahıcın gözəlliyini göstərirsiniz. Lahıç özü də Azərbaycanın bir abidəsidir. Doğrudan da orada nadir bir təbiət və nadir xüsusiyyətə malik olan mühit, nadir insanlar var. Çox nadir. Elə bil ki, xırda, balaca bir adadır, amma özünəməxsus ölkə kimi bir yerdir. Ona görə də siz ki, gedib o yerləri çəkmisiniz, bu, çox gözəldir. Oraya uzaqdan gedən adamlar o gözəlliyi daha yaxşı dərk edirlər, amma hamının oraya getməyə imkanı yoxdur. Həm də o şeyi ki, rəssam görür, adi adam bəlkə də bunu dərk edə bilmir. Rəssamın gözu ilə adi adamın gözü arasında böyük fərq var. Ona görə də sizin yaradıcılığınızın bu xüsusiyyətini mən daha yüksək qiymətləndirirəm. Sizə bir daha cansağlığı, yeni uğurlar arzulayıram.


Beynəlxalq qurumlar İntiqam Əliyevə məhkəmə hökmünü pisləyir\n“Bu gün Azərbaycanda insan haqları və azadlıqlar üçün fəlakət günüdür. Qarşıdan gələn illər üçün Azərbaycanda insan haqları pozuntularının qurbanları özlərinin ən güclü müdafiəçilərini itiriblər”.\nBu sözləri Human Rights Watch təşkilatının Cənubi Qafqaz üzrə nümayəndəsi Giorgi Gogia İntiqam Əliyev barədə çıxarılmış məhkəmə hökmü haqqında danışarkən deyib.\nGogia deyib ki, İntiqam Əliev barədə çıxarılmış hökmün siyasi sifariş olduğu şübhə doğurmur.\nO bildirib ki, Azərbaycanın beynəlxalq partnyorları rəsmi Bakının “ədaləti ələ salmasına” son qoymalıdırlar.\nİnsan Haqları Müdafiəçilərinin Müdafiəsi üzrə Rəsədxana (OMCT) bu hökmü qətiyyətlə pisləyib. Bu qurum Beynəlxalq İnsan Haqları Federasiyası (FIDH) və\nBu, Azərbaycanda tanınmış insan haqları vəkilinə qarşı daha bir utancverici hökmdür\nÜmumdünya İşgəncələrə qarşı Təşkilatın birgə proqramıdır. Qurum ötən ilin avqustundan qanunsuz olaraq saxlanmış insan haqları müdafiəçisini dərhal və qeyd şərtsiz azadlığa buraxmağa çağırır.\nİNTİQAM ƏLİYEVİN “CİNAYƏTİ”\n“İnsan haqları müdafiəçisi və hökumətin açıq tənqidçisini 7 il 6 ay, saxta ittihamlarla azadlıqdan məhrum etməklə hakimiyyət Avropa Oyunları ərəfəsində bütün tənqidçilərini susdurmaq istədiyini göstərir,” bu bəyanatla Amnesty International hüquq-müdafiə təşkilatı çıxış edib.\n“İntiqam Əliyev hakimiyyətin oyunlar qabağı ölkənin bütün problemlərini xalçanın altına süpürüb gizlətmək kampaniyasının son qurbanıdır. Mesaj budur: Dünyaya problemlərimiz barədə danışsan, cəzalanacaqsan,” Amnesty International-ın Avropa və Orta Asiya üzdə direktor müavini\n“İntiqam Əliyevin törətdiyi yeganə “cinayət” həmvətənlərinin hüquqlarını müdafiə etməsidir. O, həbsə atılmamalıydı və dərhal və qeyd şərtsiz buraxılmalıdır”.\nAmnesty International Azərbaycanda azı 20 vicdan məhbusunun olduğunu deyir.\nHakimiyyət isə siyasi məhbus və vicdan məhbusu terminlərini qəbul etmir, fərdlərin konkret cinayətlərə görə saxlandığını bildirir.


Rəqabət üstünlüyü barədə | İlkin Manafov\nSözü gedən məsələlərdən danışmazdan əvvəl bir daha qeyd etmək istəyirik ki, güclü marketoloq yalnız şirkətdə dirijor rolunu oynadığı zaman özünün bütün potensialını ortaya qoya bilir. İstər ölkəmizdə, istər post-sovet respublikaları, istərsədə elə doğma Turkiyyədə marketinq – reklam adı ilə özünü az qala sinonim edib. Hətta çox zaman marketoloq peşəsini, reklam şirkətlərində işləyən yarı dizayner, yarı reklamçıları və ya muasir dövrdə istehlakçılarla ən vacib kommunikasiya elementi olan dijital sahənin nümayəndələrini səhv salırlar. Əslində marketoloq şirkətin dəyər zəncirinin üzərində işləyən və onu daim təkmilləşdirilməsinə çalışdığı zaman uğurlu olur. Marketoloq yalnız dijital, yalnız reklam, yalnız məhsul və ya yalnız qiymətqoyma üzərində işlədiyi zaman şirkətdə marketinq funksiyası zəifləyir…\n…mövzudan çox kənarlaşmadan, keçək əsas məsələyə, muasir biznesdə davamlı rəqabətqabiliyyətli olmaq üçün hansı amillərə diqqət etmək vacibdir?! Biz 3 belə vacib amil görürük. Məhz bu amillərin üzərində davamlə rəqabətqabiliyyətli biznes yaratmaq və inkişaf etmək mümkündür.\nGüclü Brend. (diqqət edin, brend dedikdə biz loqo, ad və hansısa dizayn elementi nəzərdə tutmuruq, ətraflı danışacam);\nHədəflərə motivasiya edilmiş kollektiv. (motivasiya dedikdə biz, 5 manat satış, 1 manat mənim olsun düşünmək deyil, şirkətin ana hədəflərinə çatmaq üçün həvəslə çalışmağı nəzərdə tuturuq);\nİnformasiya təminatı. (informasiya təminatı dedikdə biz komple IT platformanı nəzərdə tuturuq).\nMəhv bu 3 amilə diqqət edən bizneslər muasir şəraitdə ciddi rəqabətüstünlüyü əldə edə bilərlər. Hər birini ətraflı izah edək.\nGüclü Brend. Dünyanın ən rentabelli şirkətlərinin siyahısına baxdıqda aydın şəkildə görürük ki, brend dəyəri ilə şirkətin mənfəətlik fəaliyyəti arasında düz asılılıq var. Səbəb çox sadədir, bügün biznesdə rasional amillər rəqabətqabiliyyətli olmaq artıq mümkün deyil. Hər bir şirkət əslində keyfiyyətli məhsul istehsal edə bilir, hər bir şirkət (söhbət dünyanın güclü korporasiyalarından gedir) əlbəttə öz xərclərini aşağı salmağı bacarır… amma istehlakçı yalnız əmin olduğu və ona əlavə dəyər verən məhsullar tərəfə yönlənir. Güclü brend demək olar ki, “kopyalanması” mümkün olmayan rəqabət üstünlüklərinin başında dayanır.\nDiqqət edin, güclü brend qurmaq heç bir şəkildə ad, logo və ya hansısa simvol (rəng) yaratmaqdan keçmir. Brendi – brend edən onun arxasında dayanan güclü marketinq – biznes fəaliyyətidir. Bu haqda istər 360 dərəcədə brendinq kitabımızda, istərsədə brendinq haqda yazdığımız bloq yazılarda çox danışmışıq. Təkrarçılıq etmədən digər istiqamətlərə keçək.\nŞirkətin hədəfinə motivasiya olan kollektiv. İşçilərin biznesdə rolu gündən-günə artır, statistikalara baxsaq görərik ki, işçi məmnuniyyəti yüksək olan şirkətlərin böyük əksəriyyəti sektor lideri olur. Bu baxımdan daxili müştəri məmnuniyyətinin rolu dahada artır. Necə deyərlər: işçisi məmnun olmayan şirkətin, müştərisi heç vaxt yüksək ola bilməz. İşçilərin motivasiya üçün isə, mütləq və mütləq şirkət daxilində düzgün idealogiya olmalı, bu idealogiya mütamadi olaraq təbliğ edilməlidir. Elmi dildə, danışmaq istəsək – şirkətin güclü HR brendi olmalıdır, missiyası və vizyonu düzgün işləməlidir. Gündəlik olaraq öz bizneslərimizdə gördüyüm məsələ budur ki, yalnız maddiyatla işçiləri şirkəti bağlamaq, həvəsləndirmək mümkün olmur.\nÇox vacibdir ki, biznesdə işçilər və biznes sahibi eyni həyat dəyərlərinə, eyni düşmənə malik olsunlar. Necə dəyərlər hamı nə üçünsə çalışmalıdır və hamı bilməlidir ki, bu yol “haqq” yoludur. Dünyada lider olan şirkətlərin içərisinə girdikdə hiss edilir ki, şirkət daxilində az qala reliqiya qurulub, necə deyərlər Procterçi, Colaçı və ya İkeaçı kimi yeni “millətlər” formalaşır.\nƏgər hansısa restoranda (mağazada, fabrikdə və s.) Sizə qarşı pis rəftar edirlərsə… bilin ki, burada işçilərə qarşı rəftər pisdir, işçidə öz heyfini səndən (məndən) çıxır və s.\nİnformasiya təminatı. Muasir biznes informasiyanın yığılması, emalı, təkrar emalı və ya biznes-proseslərin optimallaşdırılması olmadan aparmaq mümkün deyil. İnformasiya texnoloqiyaları biznes tam olaraq əhatə etməsi ilə son dərəcə güclü rəqabət üstünlükləri yarada bilər. Məhz buna görə dünyanın ən böyük şirkətlərində IT funksiyasının rolu gündən-günə dahada çoxalır. Düzdür, IT işçilərinin özləri qurduqları bizneslərin 99% uğursuz olurlar, amma IT biznes üçün ən vacib biznes funksiya hesab edilir. Məsələn, IT rolu bügün biznesdə marketinq kommunikasiyaları tam olaraq informasiyanı emal edənlərin xeyrinə dəyişib. Bəzi şirkətlərdə isə, ümumiyyətlə marketinq departament olaraq özünü IT vermiş durumdadır.\nBu yaxında bloqumuzda yazmışdıq ki, IT adamından biznesmen olmaz… bəzi IT ekspertlər buna görə “incimişdilər” amma həqiqət – həqiqət olaraq qalır… güclü IT adamı çox nadir hallarda öz şəxsi biznesində uğurlu ola bilər… çünki bu sahə insanda anti-biznes düşüncəsi yaradır, bu adamlar elastik ola bilmirlər!)) İnciməyində fakt-fakt olaraq qalır! Bu sahə perfeksionizmi aşılayır məsələn… və s.\nÇox təəsüf ki, yerli biznesmenlərimiz hələlik informasiya texnoloqiyaların rolunda tam istifadə etmirlər, amma biz əminik ki, ölkəmizdə tezliklə IT məhsullarının bazarında tam olaraq “partlayış” olacaq. İqtisadi böhran IT məhsullarına tələbi dahada artırır, bir növ optimallaşma prosesi biznesə hava-su kimi lazım olur.\nƏziz oxucu, yuxarıda sadaladığım 3 amil muasir biznesdə marketinqin ən çox əhəmiyyət verməli olduğu sahələrin başında dayanır və hesab edirəm ki, bu məsələlərə diqqət edən marketoloqlar şirkətlərində tam olaraq çevriliş edəcəklər.\nNiyə sahibkar biznesin üstündə olmalıdır\nAzərbaycanda biznesin gələcəyi barədə\nPrevious Postİftar toplantımız & 10manat süzgəçi\nNext PostYazmaq barədə


"Erasmus+" proqramı, Avropa Birliyi tərəfindən təhsil və gənclik sahəsində 2007-2013-ci illər arasında tətbiq olunmuş Həyatboyu Öyrənmə və Gənclik Proqramlarının yerinə tətbiq olunan yeni proqramdır. Proqram təhsil, gənclik və idman sahələrini əhatə edir. Erasmus+ proqramı, təməl məqsədlər və fəaliyyətlər baxımından baxıldığında mövcud proqramdan çox böyük fərqliliklər ehtiva etmir. Ancaq mövcud proqramın fəaliyyətinin artırılması, daha asan tətbiqi və sadə bir quruluşa qovuşa bilməsi məqsədiylə bəzi dəyişikliklər edilmişdir. 2014-2020-ci illər arasında tətbiq olunacaq olan Erasmus+ proqramının məqsədi ali təhsil müəssisələrində çalışan və təhsil alan gənclərə yeni bacarıqlar qazandırılması, onların fərdi inkişaflarının gücləndirilməsi və məşğulluq imkanlarının artırılmasıdır.\n"Erasmus+" proqramından faydalanacaq ölkələr\nAB üzvü ölkələr\nAB üzvü olmayan proqram ölkələri (Norveç, İslandiya, Lixtenşteyn, İsveçrə, Makedoniya və Türkiyə)


Samsung yeni orta büdcəli smartfonu Galaxy F23 5G-ni təqdim edib - QİYMƏTİ |\nAna Səhifə/Texnologiya/Samsung yeni orta büdcəli smartfonu Galaxy F23 5G-ni təqdim edib – QİYMƏTİ\nSamsung şirkəti yeni orta büdcəli smartfon modelini təqdim edib. Söhbət, Galaxy F23 5G-dən gedir. Snapdragon prosessoru ilə yanaşı sözügedən smartfon yüksək həcmli batareya, geniş kamera sistemi və balanslaşdırılmış yaddaş konfiqurasiyasını əldə edib. Bundan əlavə olaraq sözügedən smartfon müxtəlif regionlarda stabil internet bağlantısını təmin edərək həm 4G həm də 5G şəbəkəsində çalışa bilir. Galaxy F23 5G modeli 120 Hz-lik təsvir yenilənməsinə sahib 2408×1080 piksel keyfiyyətli 6.6 düym IPS ekran ilə təchiz olunub. Ekranın yuxarı mərkəz hissəsində ön kamera üçün nəzərdə tutulmuş damcı formalı çıxıntı yerləşdirilib. Barmaq izi skanı texnologiyası smartfonun kənar hissəsinə inteqrasiya edilib.\nƏsas texniki göstəricilərə gəldikdə isə smartfon Snapdragon 750G prosessoru, 4/6 GB RAM, 128 GB daxili yaddaş həcmi (microSD dəstəkli), 50 MP + 8 MP (123 dərəcə əhatə bucağı) + 2 MP üçlü arxa kamera, 8 MP-lik ön kamera və 25 vatt gücündə sürətli şarj texnologiyalı 5000 mAh enerji tutumlu batareya ilə təchiz olunub. Smartfon özündə həmçinin kontaktsız ödənişlər üçün nəzərdə tutuluş NFC çipini və naqilli qulaqlıqlar üçün 3.5 mm-lik audiogirişi birləşdirir. O, OneUI 4.1 interfeysli Android 12 vasitəsilə çalışır. Galaxy F23 5G-nin satışlarına Hindistanda 16 mart tarixində start veriləcək. 4 GB RAM-a sahib model 227$-a, 6 GB RAM-a sahib model isə 240$-a satılacaq.\n“24 saat” “Samsung yeni orta büdcəli smartfonu Galaxy F23 5G-ni təqdim edib – QİYMƏTİ” başlıqlı yazını “technote”-yə istinadən dərc edib\nGözdən qaçırmayın: Apple yeni iPad Air planşetini, Mac Studio kompüterini və 27 düym-lük Studio Display ekranını təqdim edib


Culian Assanjın əlində hansı sirlər var? | | Qaraqoyunlu dərəsi\n“Wikileaks” saytının qurucusu, ABŞ diplomatlarının sirləri, Amerikanın yüksək vəzifəli şəxslərinin korrupsiya əməlləri və məxfi dinləmələri, casusluq qalmaqalları, həmçinin ABŞ-ın hərbi cinayətləri ilə bağlı çox sayda məxfi sənədləri aşkarlayaraq dünya ictimaiyyətinə yayan avstraliyalı jurnalist Culian Assanj Ekvadorun Londondakı səfirliyində həbs olunub.\nPolisinin bəyanatında bildirilir ki, buna səbəb Ekvador hökumətinin 7 ildir diplomatik missiyanın ərazisində yaşayan Assanjın sığınacaq hüququnu ləğv etməsidir. Ekvador tərəfi öz qərarını avstraliyalı jurnalistin beynəlxalq konvensiyaları və diplomatik protokolu dəfələrlə pozması ilə izah edib.\nNəzərə alsaq ki, o, xeyli sirləri bilir və yayıb, o zaman jurnalistin həbsi yeni qalmaqallar yarada bilərmi?\nPolitoloq Nəzakət Məmmədova bildirib ki, “Wikileaks” məsələləri ilə bağlı müəmmalar çoxdur: “Təbii ki, Assanjın məsələsi yeni qalmaqallar yaradıb və yaratmaqda davam edəcək. Bu məsələyə hətta BMT də münasibət bildirmişdi, eyni zamanda nəzərə alaq ki, bu məsələyə ABŞ, İngiltərə, Ekvador, İsveç, Avstraliya qarışıb. Faktiki olaraq Assanj məsələsi beynəlxalq qalmaqal yaradıb. Hətta onun sığındığı Londondakı Ekvador səfirliyinin Britaniya hökuməti tərəfindən diplomatik toxunulmazlıq statusunu qaldırmaq fikri də var idi. 1961-ci il Diplomatik münasibətlər haqqında Vyana konvensiyasına əsasən, diplomatik nümayəndəlik binalarının toxunulmazlıq hüququ var. Bu məsələyə görə də Britaniya polisi Ekvador səfirliyinə daxil olub Assanjı həbs edə bilmirdi. Lakin bir məsələ də var ki, əgər səfirlik, konsulluq binaları məqsədli şəkildə cinayətkarı gizlətmək üçün istifadə olunursa, o zaman diplomatik nümayəndəliyin yerləşdiyi ölkə onun toxunulmazlıq statusunu ləğv edə bilər. Bu, diplomatik münasibətlərdə çox nadir baş verir, lakin Assanj ucbatından Britaniya-Ekvador münasibətləri bu həddə gəlmişdi. Bir məsələ də var ki, Assanjın cinayət məsuliyyətinə cəlb olunması heç də bir çoxlarının güman etdiyi kimi ABŞ dövlət sirlərinin yayılmasına görə deyildi. Doğrudur, o, ABŞ-da dövlətin düşməni elan edilib. Lakin Assanj iki isveçli qadına qarşı cinsi təcavüz ittihamı ilə cinayət məsuliyyətinə cəlb edilmişdi. Onun məsələsi Dünya Bankının keçmiş prezidenti Stross-Kan hadisəsisini xatırladır, yaxud Trampın ətrafında seçkiqabağı qadınlarla bağlı qalmaqalı”.\nPolitoloq söyləyib ki, bu kimi bəhanələrin altında siyasi məqsədlər var:\n“Assanj dünya informasiya savaşında yeni bir səhifə açıb. O, fövqəldövlətin hərbi, siyasi, diplomatik sirlərini yayıb. Snouden kimi Assanj da ABŞ dövlətinin məxfi sirlərini açıqlayıb. Sadəcə, ABŞ Snoudendən fərqli olaraq Assanjı ittiham edə bilmir, çünki onu ittiham etmək yüz minlərlə ”Wikileaks” sənədlərinin doğruluğunu qəbul etmək olardı. Həmin sənədlərin doğruluğu isə Amerikanın dünyada apardığı siyasəti ifşa edir. Odur ki, Assanjı başqa ittihamlar əsasında həbs ediblər. Bununla belə, Britaniya Ekvadora zəmanət verib ki, Assanj ABŞ-a ekstradisiya olunmayacaq. Bu şərt daxilində Ekvador onun öz səfirliyində ingilis polisi tərəfindən həbsinə icazə verib. Əgər İngiltərə öz sözünün üstündə durmayıb, onu ABŞ-a ekstradisiya etsə, təbii ki, bu, böyük qalmaqala səbəb ola bilər. Hər halda, mən bu işin arxasında Assanjın təkbaşına dayandığına inanmıram. Bu, bir və ya bir neçə böyük dövlətin kəşfiyyatlarının ABŞ-a qarşı uğurlu əməliyyatı olub. Fövqəldövlətin yüz minlərlə məxfi sirlərinin açılması, yayılması Assanjın gücü daxilində deyil və onun niyə bunda maraqlı olması sual doğurur”.\nMəmmədova qeyd edib ki, bu, ABŞ-ı dünyada nüfuzdan salma əməliyyatı idi və uğurla başa çatdı: “Assanj isə qadınlara təcavüz ittihamı ilə meydanda təkbaşına qalan zəif fiqurdur. Bəzi ABŞ senatorları hətta Assanjı xain adlandıraraq onun fiziki məhvinə çağırıblar. Bununla belə real həyatda və virtual olaraq onun çoxlu tərəfdarları da var və onlar belə hesab edir ki, Assanjın həbsi internetdə, ümumiyyətlə dünyada söz azadlığına olan hücumdur, buna qarşılıq verəcəklər. Hətta İnterpol, ABŞ, İngiltərə, İsveç, Avstraliya hökumətlərinə kiberhücumlarla təhdid edirlər. “Time” jurnalı, “Guardian” qəzeti onu ilin adamı elan ediblər, 100 ən nüfuzlu şəxs sırasına daxil ediblər. “Amnesty International” təşkilatı da Assanjı cəsarətinə görə mükafatlandırıb. Assanj söz azadlığı, cəsarətli jurnalist araşdırmasına görə bir sıra mükafatlara layiq görülüb. Dünyada ona münasibətdə iki mövqe var: dövlət sirlərinə kiberhücumlar təşkil edib onu yayan kibercinayətkar və dünyada söz azadlığı carçısı. ABŞ yaxud başqa bir dövlət öz məxfi sirlərinin yayılmasına gəlincə, onu dövlət düşməni elan edir, lakin eyni hal başqa bir dövlətə qarşı baş versəydi yəqin ki, onu söz azadlığının carçısı, demokrat kimi təqdim edərdilər”. (Musavat.com)\nPrevious Sona Vəliyeva: Bir dəfə şagirddən telefonunu aldıq, növbəti dəfə daha bahalı telefonla gəldi\nNext Əli Həsənov AzTV-nin “Həftə” proqramına müsahibə verdi – VİDEO\nBir qrupun MƏZUNLARI – Xalid Kazımlı


Quran.az | 94. Şərh / Инширах (Açma / Раскрытие )\n94. Şərh / Инширах (Açma / Раскрытие )\n94:1 بِسْمِ اللَّهِ الرَّحْمَٰنِ الرَّحِيمِ أَلَمْ نَشْرَحْ لَكَ صَدْرَكَ\nƏlixan Musayev\tshare\t Məgər Biz sənin üçün köksünü açmadıqmı?\nZ.Bünyadov-V.Məmmədəliyev\tshare\t (Ya Peyğəmbər!) Məgər Biz (haqqı bilmək, elm və hikmət dəryası etmək üçün) sənin köksünü (qəlbini) açıb genişlətmədikmi?! (Allahın öz lütfü ilə köksünü açıb genişlətdiyi kimsənin qəlbinə Şeytan vəsvəsə sala bilməz. O, qüdsiyyət kəsb edər, vəhy qəbul etməyə layiq olar!)\nЭльмир Кулиев\tshare\t Разве Мы не раскрыли для тебя грудь твою?\nƏlixan Musayev\tshare\t Yükünü səndən götürmədikmi?\nZ.Bünyadov-V.Məmmədəliyev\tshare\t Ağır yükünü səndən götürmədikmi?! (Sənin peyğəmbərlik yükünü yüngülləşdirmədikmi?!)\nЭльмир Кулиев\tshare\t и не сняли с тебя ношу,\n94:3 الَّذِي أَنْقَضَ ظَهْرَكَ\nƏlixan Musayev\tshare\t (Onlar) belini bükürdü.\nZ.Bünyadov-V.Məmmədəliyev\tshare\t (Elə bir yük ki) sənin belini bükürdü.\nЭльмир Кулиев\tshare\t которая отягощала твою спину?\nƏlixan Musayev\tshare\t Biz adını sənə görə ucaltmadıqmı?\nZ.Bünyadov-V.Məmmədəliyev\tshare\t Sənin ad-sanını (şan-şöhrətini) ucaltmadıqmı?! (Yerdə, göydə səndən söhbət gedər; xütbələrdə adın çəkilər!)\nЭльмир Кулиев\tshare\t Разве Мы не возвеличили для тебя славу твою?\nƏlixan Musayev\tshare\t Sözsüz ki, hər çətinliyin ardınca asanlıq gəlir.\nZ.Bünyadov-V.Məmmədəliyev\tshare\t Şübhəsiz ki, hər çətinlikdən sonra bir asanlıq gələr! (Asanlıq yalnız çətinliklə hasil olar!)\nЭльмир Кулиев\tshare\t Воистину, за каждой тягостью наступает облегчение.\nZ.Bünyadov-V.Məmmədəliyev\tshare\t Həqiqətən, hər çətinlikdən sonra bir asanlıq gələr! (Buna görə də çətinliklərə səbrlə dözmək lazımdır!)\nЭльмир Кулиев\tshare\t За каждой тягостью наступает облегчение.\n94:7 فَإِذَا فَرَغْتَ فَانْصَبْ\nƏlixan Musayev\tshare\t (İşlərini) qurtaran kimi (Allah yolunda) çalış!\nZ.Bünyadov-V.Məmmədəliyev\tshare\t (Ya Peyğəmbər!) Elə ki (risaləti təbliğ etməkdən və ya dünya işlərindən) azad oldun, qalx (dua et)! (Axirət üçün çalış-vuruş!)\nЭльмир Кулиев\tshare\t Посему, как только освободишься, будь деятелен (как только освободишься от мирских дел, усердно поклоняйся Аллаху, или как только завершишь намаз, усердно взывай к Аллаху с молитвами)\n94:8 وَإِلَىٰ رَبِّكَ فَارْغَبْ\nƏlixan Musayev\tshare\t (Ancaq) Rəbbinə üz tut!\nZ.Bünyadov-V.Məmmədəliyev\tshare\t Və ancaq Rəbbinə yalvar! (Üzünü Allaha çevirib yalnız Onun köməyinə bel bağla, Ona tərəf yönəl !)\nЭльмир Кулиев\tshare\t и устремись к своему Господу.


Dövlət Komitəsinin rəsmisi: “Bəzən qoca və xəstə kişilər qadınlar tərəfindən döyülür” - MÜSAHİBƏ | Report.az\nDövlət Komitəsinin rəsmisi: “Bəzən qoca və xəstə kişilər qadınlar tərəfindən döyülür” - MÜSAHİBƏ\nDövlət Komitəsinin rəsmisi: “Bəzən qoca və xəstə kişilər qadınlar tərəfindən döyülür” - MÜSAHİBƏ Bakı. 7 yanvar. REPORT.AZ/ Ailə, Qadın və Uşaq Problemləri üzrə Dövlət Komitəsinin Hüquqi təminat şöbəsinin baş məsləhətçisi Tural Hüseynzadənin “Report”a müsahibəsi:\n7 Yanvar , 2019 15:05\nBakı. 7 yanvar. REPORT.AZ/ Ailə, Qadın və Uşaq Problemləri üzrə Dövlət Komitəsinin Hüquqi təminat şöbəsinin baş məsləhətçisi Tural Hüseynzadənin “Report”a müsahibəsi:\n- Azərbaycanda məişət zorakılığının, əsasən, hansı növünə rast gəlinir? Əsas səbəb nədir?\n- Zorakılıqlar iki yerə ayrılır: məişət və qeyri-məişət zəminində törədilənlər. Məişət zorakılığı isə psixoloji, cinsi, iqtisadi və fiziki olaraq 4 növə bölünür. Bu növlərə baxmayaraq, insanların yaddaşında daha çox fiziki tərəf qalır. Zorakılığın bütün növləri bir-biri ilə əlaqəlidir. Hər şeydən öncə fərdlər arasında psixoloji mühit yaranır, psixoloji zorakılıq törədilir, iş daha da böyüyən hala gələndə artıq fiziki zorakılıq faktı baş verir.\nYəni zorakılıq bir günün məsələsi deyil, illərlə yığılmış nifrət və aqressiyadır. Bu illər tərəfləri o həddə gətirir ki, artıq bir-birlərinə fiziki xəsarət yetirirlər. Cinayət faktı qeydə alınanda cinayətkar öz cəzasını çəkir, qalan ailə üzvlərinə isə həm yerli icra hakimiyyətləri, həm də yerli qurumlar psixoloji yardım edir.\nAzərbaycanda məişət zorakılığının fiziki tərəfinə daha çox diqqət yetirilir. İnsanlar fikirləşirlər ki, ancaq kimisə döymək zorakılıqdır. Fiziki zorakılığın nəticəsi göz önündə olur, bu zaman xəsarət olur. Digərlərini isə gözlə görmək olmur.\n- Son illər fiziki zorakılığın sayında artım və ya azalma varmı?\n- Son illər Azərbaycanda fiziki zorakılığın sayı azalıb. Səbəbi də ondan ibarətdir ki, insanlar artıq fiziki zorakılığa qədər olan proseslərdə müvafiq qurumlara müraciət edirlər.\nƏvvəllər bıçaq sümüyə dirənənə qədər o proseslər olurdu. Amma artıq insanlar daha tez reaksiya verirlər, belə olanda fiziki zorakılığa qədər gəlib çıxmır.\nİnsanlar artıq öz hüquqlarını öyrənməyə başlayıblar. Bunda təbii ki, kütləvi informasiya vasitələri, sosial şəbəkələr böyük rol oynayır. Maarifləndirmənin müsbət nəticələri artıq görünür. Artıq vətəndaş başa düşməlidir ki, zorakılığın ilk mərhələsində hərəkətə keçmək lazımdır, son səviyyəyə gətirib çıxartmaq olmaz.\n- Adətən, fiziki zorakılığı daha çox kişilər edir, bəs Azərbaycanda fiziki zorakılıq törədən qadınlar çoxdurmu?\n- Azərbaycanda fiziki zorakılığı daha çox kişilər törədir. Təbii ki, qadınlar tərəfindən də törədilən fiziki zorakılıq faktları olur. Bəzən özünü çətin idarə edən əlil, xəstə, qoca kişilər olur ki, qadınlar onlara qarşı zorakılıq edir. Məsələn, qadın kişinin pensiyasını əlindən alır, onların istirahətlərinə mane olur, psixoloji təsir göstərir. Hətta bəzən qoca və xəstə kişilər qadınlar tərəfindən döyülür.\n- Psixoloji zorakılıq nədir, daha çox kimə qarşı törədilir?\n- Ailədə bir fərd öz fikrini izah etməyə çalışır, digər ailə üzvləri ona təzyiq edir, ona fikir söyləmə azadlığı vermirlərsə, öz qərarını verməyə mane olurlarsa, bu, psixoloji zorakılıqdır.\nPsixoloji zorakılıq Azərbaycanda daha çox uşaqlara və qadınlara qarşı törədilir.\nUşaqlara psixoloji zorakılıq, əsasən, natamam ailələrdə daha çox olur. Uşaq hansı valideyndədirsə o, digər valideyni uşağa pisləyir, bu da uşağa psixoloji təsir edir. Uşağın yanında valideynin digər valideynə zorakılığın hər hansı bir növünü törətməsi birbaşa uşağa qarşı zorakılıqdır.\n- Məişət zorakılığını törədənlərin və ona məruz qalanlar daha çox hansı yaş aralığında olurlar?\n- Şiddətin yaş aralığı yoxdur. Bəzən 25 il ailəli olan cütlük zorakılıqla bağlı müraciət edir. Hətta müraciət edən tərəf deyir ki, 20 il normal yaşmışıq, son 5 ildə nələrsə dəyişdi və həyat yoldaşım mənə fiziki zorakılıq etməyə başladı.\n- Gənc ailələrdə məişət zorakılığı ilə bağlı vəziyyət necədir?\n- Son dövrlərdə gənc ailələrdə zorakılıq çox nadir hallarda olur. Çünki müasir gənclər öz hüquqlarını bilir, bu səbəbdən də gənc ailələrdə fərdlərin döyülməsi çətin məsələdir. Zorakılıq insanın şəxsi keyfiyyətlərinə və ailənin mühitinə görə dəyişir, təhsil belə burda əsas faktor deyil. Bəzən hər iki tərəfin ali savadlı olduğu ailələrdə belə zorakılıq hallarına rast gəlinir. Düzdür təhsil mühümdür, amma şəxs üçün gördüyü həyat tərzi və aldığı tərbiyə daha çox rol oynayır. Zorakılıq şəxsin uşaqlıqda gördüyü, ona tətbiq olunanlar, onun həyatına təsir edən nüanslara görə dəyişir.


Nikah məhəbbətli Allahın hədiyyəsidir | Allahın məhəbbəti\nNikah Allahın hədiyyəsidir\n«Üçqat ip tez qırılmaz» (VAİZ 4:12).\n1, 2. a) Təzə ailə quranlarla bağlı bizdə hansı sual yarana bilər və nə üçün? b) Bu fəsildə hansı sualları araşdıracağıq?\nTOY bir şənlikdir. Çox adam bu şənliyə getməyi xoşlayır. Bəs sən necə? Toya getməyi xoşlayırsan? Toy günü bəylə gəlin çox gözəl görünür, onların sifətindən xoşbəxtlik yağır. Üzləri gülür, gələcək onlara bol səadət vəd edir.\n2 Lakin etiraf etmək lazımdır ki, indi nikah quruluşu acınacaqlı vəziyyətdədir. Hərçənd bəylə gəlinə ürəkdən ailə səadəti arzulayırıq, amma bir sual bizi rahat buraxmır: görəsən, bu nikah xoşbəxt və möhkəm olacaq? Bu sualın cavabı bəylə gəlinin Allahın nikahla bağlı məsləhətlərinə etibar və əməl edib-etməyəcəklərindən asılıdır. (Məsəllər 3:5, 6 ayələrini oxu.) Allahın məhəbbətindən ayrılmamaq üçün bu, yeganə yoldur. Gəl Müqəddəs Kitabın aşağıdakı dörd suala verdiyi cavaba diqqət yetirək: insan nə üçün evlənir? Evlənmək istəyirsənsə, münasib həyat yoldaşını necə seçə bilərsən? Nikaha necə hazırlaşmalı? Ərlə-arvad nəyin sayəsində xoşbəxt ola bilərlər?\nİNSAN NƏ ÜÇÜN EVLƏNİR?\n3. Nə üçün düşünmədən evlənmək ağılsızlıqdır?\n3 Bəziləri elə düşünür ki, nikahsız xoşbəxtlik mümkün deyil, insan ailə qurmasa, heç cür xoşbəxt ola bilməz. Bu, qətiyyən belə deyil! Özü subay olmuş İsa subaylığı qabiliyyət adlandırırdı və bacaranları subay qalmağa çağırırdı (Mətta 19:11, 12). Həvari Bulus da subaylığın üstün cəhətlərindən yazırdı (1 Korinflilərə 7:32—38). Ancaq nə İsa, nə də Bulus evlənməyi qadağan etmirdi. Əslində evlənməyə qadağa qoymaq «cinlərin təlimlərinə» aiddir (1 Timutiyə 4:1—3). Amma subaylıq diqqətini heç nəyə yayındırmadan Yehovaya xidmət etmək istəyən adam üçün əlverişlidir. Buna görə də götür-qoy etmədən, məsələn, həmyaşıdlarının təsiri altına düşüb ailə qurmaq ağılsızlıq olardı.\n4. Uğurlu nikah övlad böyütməkdə hansı mühüm rolu oynayır?\n4 Bəs görəsən hansı səbəblərə görə evlənməyə dəyər? Nikah Allahın verdiyi bir hədiyyədir. (Yaradılış 2:18 ayəsini oxu.) Buna görə nikahın öz üstün cəhətləri var və əlbəttə, insanı xoşbəxt edə bilər. Məsələn, uğurlu nikah ailə həyatı üçün möhkəm təməldir. Ailədə sabit mühit olmalıdır. Uşaqlara hər iki valideynin məhəbbəti, öyüd-nəsihəti və rəhbərliyi lazımdır (Zəbur 127:3; Efeslilərə 6:1—4). Bununla belə, biz ailəni yalnız övlad böyütmək məqsədilə qurmamalıyıq.\n5, 6. a) Vaiz 4:9—12 ayələrinə əsasən, möhkəm dostluğun hansı faydası var? b) Nikah üçqat ipə necə bənzəyə bilər?\n5 Gəl bu fəsil üçün götürülmüş əsas ayənin kontekstinə nəzər salaq: «İki nəfər bir nəfərdən yaxşıdır, çünki çəkdikləri zəhmətin mükafatı gözəl olacaq. Əgər biri yıxılsa, digəri yoldaşını qaldıracaq. Amma kimsə yıxılanda qaldıranı olmasa, halı necə olar? İki nəfər bir yerdə yatarsa, bir-birini isindirər. Bəs tək yatan necə isinsin? Tək adamı kimsə məğlub edə bilər, iki nəfərsə onun hücumuna tab gətirər. Üçqat ip tez qırılmaz» (Vaiz 4:9—12).\n6 Bu parça ilk növbədə dostluğun dəyərini vurğulayır. Sözsüz, ən yaxın dostlar isə ərlə arvaddır. Bu ayələrdən bəlli olur ki, nikah hər iki tərəfə dayaq, təskinlik və müdafiə verə bilər. Amma sadəcə iki adamın bir-birinə bağlılığı ilə nikah möhkəm olmur. Bu ayə göstərir ki, ikiqat ip qırıla bilər. Üçqat ipi isə qırmaq hələm-hələm asan deyil. Ərlə arvad Yehovanı sevindirməyi həyatda ən ümdə vəzifə sayırlarsa, onların nikahı üçqat ipə bənzəyir. Yehova bu ailənin əsas üzvünə çevrilir, ona görə də belə ittifaq çox möhkəm olur.\n7, 8. a) Cinsi istəklərlə çarpışan subay məsihilərə həvari Bulus nə məsləhət görürdü? b) Müqəddəs Kitab nikaha açıq gözlə baxmağa necə kömək edir?\n7 Yalnız nikah cinsi istəkləri düzgün yolla təmin etməyə imkan verir. Məhz nikah daxilində cinsi yaxınlıq həzz mənbəyi adlandırılır (Məsəllər 5:18). Bəzi subaylar Müqəddəs Kitabda «gəncliyin qaynar çağı» adlanan dövrü, cinsi istəklərin xüsusilə coşğun dövrünü keçəndən sonra da bu istəklərlə çarpışmalı olurlar. Vaxtında cilovlanmasa, bu istəklər natəmiz və ya nalayiq hərəkətə gətirib çıxara bilər. Bulus Allahdan ilham alıb subaylar üçün bu məsləhəti yazmışdı: «Özlərini saxlaya bilmirlərsə, qoy evlənsinlər, çünki ehtiras içində qovrulmaqdansa, evlənmək yaxşıdır» (1 Korinflilərə 7:9, 36; Yaqub 1:15).\n8 İnsanın hansı məqsədlə evlənməsindən asılı olmayaraq, o, həyata real baxmalıdır. Bulus yazırdı ki, ailə quranlar «həyatda yeni çətinliklərlə üzləşəcəklər» (1 Korinflilərə 7:28). Evli adam subayların heç vaxt qarşılaşmadığı çətinliklərlə qarşılaşır. Bəs evlənmək istəyirsənsə, bu çətinlikləri minimuma endirmək və xoşbəxtliyə nail olmaq üçün nə edə bilərsən? Həyat yoldaşını ağılla seçmək bu məsələdə mühüm rol oynayır.\nYAXŞI HƏYAT YOLDAŞINI NECƏ SEÇMƏLİ?\n9, 10. a) Bulus qeyri-məsihilərlə sıx münasibətin təhlükəli olduğunu hansı nümunə vasitəsilə göstərmişdi? b) Qeyri-məsihi ilə ailə qurmamaq məsləhətini qulaqardına vurmaq nəyə gətirib çıxarır?\n9 Həvari Bulus Allahdan ilham alaraq, evlənmək istəyənlər üçün vacib bir prinsip yazıb: «İmansızlarla eyni boyunduruğa girməyin» (2 Korinflilərə 6:14). Bu nümunə kənd təsərrüfatından götürülüb. Çəkidə və gücdə bir-birindən olduqca fərqlənən iki heyvanı bir boyunduruğa qoşanda hər iki heyvan əzab çəkir. Eynən, məsihi də qeyri-məsihi ilə nikah bağlayıb bir boyunduruğa girirsə, onların ailəsində mütləq gərginlik və mübahisə olacaq. Əgər onlardan biri Yehovanın məhəbbətini qorumaq istəyir, digərini bu, heç maraqlandırmırsa, həyatda onların məqsədləri bir-birilə uzlaşmayacaq və bu, istər-istəməz çətinliklərə gətirib çıxaracaq. Məhz elə buna görə Bulus məsihiləri «Ağanın yolunda» olan adamla ailə qurmağa səsləyir (1 Korinflilərə 7:39).\n10 Bəzi subay məsihilər elə qərara gəliblər ki, tənhalıq yükünü çəkməkdənsə, qeyri-məsihi ilə bir boyunduruğa girmək daha yaxşıdır. Onlar Müqəddəs Kitab məsləhətini qulaqardına vuraraq Yehovaya xidmət etməyən adamla ailə qurmuşlar. Bir qayda olaraq, belə nikahlar uğursuzluqla nəticələnir. Bu adamlar bir zaman ayılıb görürlər ki, ömür-gün yoldaşı ilə həyati vacib şeylər barəsində söhbət edə bilmirlər. Bunun nəticəsində yaranan tənhalıq hissi subaylıq zamanı keçirdikləri tənhalıq hissindən qat-qat güclüdür. Nə yaxşı ki, Allahın nikahla bağlı verdiyi məsləhətlərə etibar edən və sədaqətlə əməl edən minlərlə subay məsihi var. (Zəbur 32:8 ayəsini oxu.) Onlar Yehova Allaha ibadət edənlər arasından həyat yoldaşı tapanadək subay qalırlar.\n11. Həyat yoldaşını ağılla seçməkdə sənə nə kömək edə bilər? (114-cü səhifədəki çərçivəyə də bax.)\n11 Əlbəttə, bu, o demək deyil ki, Yehovaya xidmət edən hər adam həyat yoldaşı olmağa yarayır. Əgər evlənmək qərarına gəlmisənsə, Yehovanı ürəkdən sevən, keyfiyyətləri və ruhani məqsədləri səninkilərlə üst-üstə düşən adam seç. Sadiq nökər nəşrlərdə bu məsələ ilə bağlı çoxlu məlumat dərc etdirir. Yaxşı olardı ki, Allahın Kəlamından götürülmüş bu məsləhətlərin üzərində dua edərək yaxşıca düşünəsən və bu vacib məsələ ilə bağlı qərar verərkən onları nəzərə alasan *. (Zəbur 119:105 ayəsini oxu.)\n12. Bir çox ölkələrdə ailə qurmaqla bağlı hansı adət mövcuddur və Müqəddəs Kitabda buna aid hansı nümunə var?\n12 Bir çox ölkələrdə, adətən, övladları üçün həyat yoldaşını valideynlər seçir. Bu yerlərdə belə qəbul edilib ki, ailə qurmaq kimi ciddi məsələdə valideynlərin həyat təcrübəsi və hikməti daha çoxdur. Çox vaxt valideynlər tərəfindən razılaşdırılmış nikahlar qədimdəki kimi möhkəm olur. Belə valideynlər İbrahimin nümunəsindən çox şey öyrənə bilərlər. O, İshaqa arvad almaq üçün öz nökərini uzağa göndərmişdi. İbrahimi var-dövlət və şan-şöhrət maraqlandırmırdı. Əksinə, o, əlindən gələni etmişdi ki, İshaqa Yehova Allaha ibadət edən qız alsın * (Yaradılış 24:3, 67).\nHƏYAT YOLDAŞIMDA HANSI KEYFİYYƏTLƏRİ GÖRMƏK İSTƏRDİM?\nPrinsip: «İkisi bir bədən olacaq» (Mətta 19:5).\nNə üçün gəncliyin qaynar çağı ötəndən sonra ailə qurmaq vacibdir? (1 Korinflilərə 7:36; 13:11; Mətta 19:4, 5).\nArtıq həddi-büluğa çatsam da, bir müddət subay qalmağın hansı faydası olacaq? (1 Korinflilərə 7:32—34, 37, 38).\nEvlənmək qərarına gələndə nəyə görə Yehovaya artıq bir müddət sədaqətlə xidmət edən bir adamı seçmək vacibdir? (1 Korinflilərə 7:39).\nNövbəti ayələr məsihi qıza ərə lazım olan keyfiyyətləri müəyyən etməkdə necə kömək edə bilər? (Zəbur 119:97; 1 Timutiyə 3:1—7).\nMəsəllər 31:10—31 ayələri qardaşa hikmətli seçim etməyə necə kömək edə bilər?\nUĞURLU NİKAHA NECƏ HAZIRLAŞMALI?\n13—15. a) Məsəllər 24:27 ayəsindəki prinsip evlənmək istəyən kişiyə necə kömək edə bilər? b) Qız nikaha necə hazırlaşa bilər?\n13 Əgər evlənmək haqqında ciddi düşünürsənsə, özündən soruş: «Doğrudan da, evlənməyə hazıram?» Hazır olmaq insanın sevgi, seks, dostluq və uşaqların tərbiyəsi barəsində nə düşündüyündən asılı deyil. Əksinə, gələcək ərlə arvad öz konkret vəzifələri barəsində düşünməlidirlər.\n14 Evlənmək istəyən kişi «çöl işlərini sahmana sal, tarlada hər işini gör qurtar, sonra evini tik» prinsipi üzərində dərindən düşünməlidir (Məsəllər 24:27). Bu, nə deməkdir? Keçmişdə ailə qurmaq istəyən kişi özündən soruşmalı idi: «Mən arvadımın və gələcək uşaqlarımın qayğısına qala biləcəyəm?» O, ilk növbədə işləməli, zəmisini və ya məhsulunu becərməli idi. Bu prinsip indi də qüvvədədir. Evlənmək istəyən kişi üzərinə məsuliyyət götürməyə hazır olmalıdır. Nə qədər ki, qolunda qüvvət var, o işləməlidir. Allahın Kəlamı göstərir ki, ailəsinin fiziki, emosional və ruhani tələbatlarını təmin etməyən kişi imansızdan da betərdir. (1 Timutiyə 5:8 ayəsini oxu.)\n15 Ərə getmək qərarına gəlmiş qız da üzərinə bir neçə ciddi məsuliyyət götürməyə razılaşır. Müqəddəs Kitabda ərinə kömək etmək və ailəsinin qeydinə qalmaq üçün qadına lazım olan bəzi bacarıq və keyfiyyətlərindən söz açılır (Məsəllər 31:10—31). Üzərinə məsuliyyət götürməyə hazırlaşmadan evlənməyə tələsən kişi və ya qadın xudbinlik göstərir. Belə adam gələcək həyat yoldaşının istək və tələbatları haqqında düşünmür. Ancaq insan nikaha ilk növbədə ruhani cəhətdən hazır olmalıdır.\n16, 17. Evlənməyə hazırlaşanlar Müqəddəs Kitabın hansı prinsipləri üzərində düşünməlidirlər?\n16 Nikaha hazırlaşmaq üçün həmçinin Allahın ailədə kişi və qadına ayırdığı vəzifələr barəsində düşünmək lazımdır. Kişi bilməlidir ki, məsihi ailəsinin başçısı olmaq nə deməkdir. Ailə başçısı qətiyyən qəddar olmamalıdır. Ər başçılıq etməkdə İsadan nümunə götürməlidir (Efeslilərə 5:23). Məsihi qız da arvadın icra etdiyi şərəfli vəzifəni başa düşməlidir. O, ərinin qanununa tabe olmağa hazırdır? (Romalılara 7:2). Qız artıq Yehovanın və Məsihin qanunu altındadır (Qalatiyalılara 6:2). Ərin başçılığı isə tamam başqa qanundur. O, qeyri-kamil insanın başçılığına tabe ola biləcək? Ərinə dayaq olacaq? Əgər qız bunu bacarmayacağını düşünürsə, onda yaxşı olardı ki, ərə getməyə tələsməsin.\n17 Bundan əlavə, həm ər, həm arvad bir-birinin xüsusi ehtiyaclarını ödəməyə hazır olmalıdır. (Filippililərə 2:4 ayəsini oxu.) Bulus yazırdı: «Hər kəs arvadını özünü sevdiyi kimi sevsin, arvad da ərinə dərin hörmət bəsləsin». Allahdan gələn ilham sayəsində Bulus dərk edirdi ki, kişi üçün arvadının ona hörmət bəslədiyini bilmək xüsusilə vacibdir. Qadının isə sevilməyə böyük ehtiyacı var (Efeslilərə 5:21—33).\nTanışlıq müddətində müdrik gənclər görüşərkən çalışırlar ki, yanlarında kimsə olsun\n18. Görüşənlər tanışlıq dövründə nə üçün özlərinə hakim olmalıdırlar?\n18 Tanışlıq dövrünə əyləncə kimi baxmaq olmaz. Bu dövrdə oğlanla qız bir-biri ilə rəftar etməyi öyrənir, evlənib-evlənməməyi götür-qoy edirlər. Tanışlıq dövründə özünə hakim olmaq xüsusilə vacibdir! Fiziki yaxınlıq istəyi çox güclü ola bilər, çünki bu istək təbiidir. Lakin həqiqətən sevən insan sevgilisinə hər hansı bir ruhani zərər vuracaq əməldən çəkinəcək (1 Salonikililərə 4:6). Ona görə də əgər sən kiminləsə görüşürsənsə, özünə hakim olmağı bacar. Ailə qursan da, qurmasan da, bu keyfiyyət ömür boyu sənə fayda gətirəcək.\nSARSILMAZ NİKAH NECƏ QURULUR?\n19, 20. Məsihinin nikaha baxışı dünyadakı təsəvvürlərdən necə fərqlənməlidir? Nümunə çək.\n19 Möhkəm, sarsılmaz nikah qurmaq istəyənlər bu ittifaqa düzgün yanaşmalıdırlar. Bədii romanlar, telefilmlər adətən xoşbəxt nikahla başa çatır. Həyatda isə ayrı cürdür; nikah Yehovanın əbədiyyət üçün yaratdığı ittifaqın başlanğıcıdır (Yaradılış 2:24). Əfsuslar olsun ki, bu gün hamı nikaha bu cür baxmır. Bəzi xalqlarda nikah bağlamağı həm də «düyün vurmaq» adlandırırlar. Bu ifadə nikahla əlaqədar geniş yayılmış təsəvvürü çox dəqiqliklə təsvir edir. Bu nə deməkdir? Əlbəttə, yaxşı düyün lazım olan müddət ərzində bağlı qalmalıdır. Amma düyün asanlıqla bağlandığı kimi, eləcə də açıla bilər.\n20 Bu gün çoxları nikaha tələbatlarını təmin edəcək müvəqqəti bir şey kimi baxırlar. Ona görə də düşünmədən, tələm-tələsik evlənir, çətinlik yarananda isə dərhal ayrılırlar. Xatırladaq ki, Müqəddəs Kitabda nikah telləri iplə müqayisə edilir. Gəmi üçün toxunan ip və ya kəndir çox möhkəm olur, ən güclü fırtınaya belə davam gətirir, hələm-hələm qırılmır. Nikah da bu cür möhkəm olmalıdır. Yadındadırsa, İsa demişdi: «Allahın bir boyunduruqda birləşdirdiyini qoy heç kəs ayırmasın» (Mətta 19:6). Evlənməyə hazırlaşan adam nikaha bu cür baxmalıdır. Bu cür sədaqət olan yerdə nikah heç vaxt yük olmayacaq.\n21. Ər-arvad bir-birinə necə münasibət bəsləməlidir və bu işdə onlara nə kömək edər?\n21 Ərlə arvad bir-birilərinə düzgün münasibət bəsləməlidirlər. Əgər onlardan hər biri digərinin yaxşı keyfiyyət və cəhdlərinə fikir versə, nikah onlar üçün sevinc və təravət mənbəyi olacaq. Məgər qeyri-kamil insanın yaxşı cəhətlərini görmək mümkündür? Yehova hər şeyə real baxır, bununla belə, biz çox istəyirik ki, O, yaxşı cəhətlərimizə fikir versin. Məzmurçu soruşurdu: «Ey Yah, ancaq səhvlərimizi görsəydin, kim dayana bilərdi, ey Yehova?» (Zəbur 130:3). Ər və arvad da bir-birinin yaxşı cəhətlərinə fikir verməli, bir-birini bağışlamalıdırlar. (Koloslulara 3:13 ayəsini oxu.)\n22, 23. İbrahimlə Sara ailəlilər üçün hansı yaxşı nümunəni qoyub?\n22 İllər ötdükcə, nikah daha çox sevinc gətirə bilər. Müqəddəs Kitabda artıq qocalmış İbrahimlə Saranın ailəsindən danışılır. Demək olmaz ki, onların həyatı qayğısız olub. Yaşı altmışı haqlamış Sara üçün varlı Ur şəhərində rahat evini buraxıb ömrünün qalan illərini çadırlarda yaşamağın nə demək olduğunu bir təsəvvür et. Amma Sara öz ərinə tabe oldu. O, əri İbrahim üçün əsil dost və köməkçi idi, ərinin qərarlarını hörmətlə dəstəkləyirdi. Saranın itaətkarlığı süni deyildi. O, «ürəyində» də ərinə «ağam» deyirdi (Yaradılış 18:12; 1 Butrus 3:6). Sara İbrahimə ürəkdən hörmət bəsləyirdi.\n23 Əlbəttə, İbrahimlə Saranın da arasında söz-söhbət olurdu. Bir dəfə Saranın irəli sürdüyü təklif İbrahimə pis təsir etmişdi. Ancaq İbrahim Yehovanın göstərişi ilə arvadına təvazökarlıqla qulaq asdı və bu, bütün ailə üçün xeyirli oldu (Yaradılış 21:9—13). İllərlə evli olan kişi və qadınlar da Allahdan qorxan bu ər-arvaddan çox şey öyrənə bilərlər.\n24. Hansı nikah Yehova Allaha şərəf gətirir və nə üçün?\n24 Məsihi yığıncağında minlərlə xoşbəxt ailə var. Bu ailələrdə qadın ərinə hörmət bəsləyir, ər arvadını sevir və onunla ləyaqətlə davranır. Onların hər ikisi Yehovanın iradəsini yerinə yetirməyi həyatda birinci yerə qoyur. Əgər evlənmək qərarına gəlmisənsə, onda həyat yoldaşını ağılla seç, ailə həyatına yaxşı hazırlaş və ailəndə sülh və məhəbbətin hökm sürməsi üçün əlindən gələni et. Belə nikah Yehova Allaha şərəf gətirəcək. Həmçinin sənə Allahın məhəbbətini qoruyub-saxlamağa kömək edəcək.\n^ abz. 11 Yehovanın Şahidləri tərəfindən dərc edilmiş «Ailə xoşbəxtliyinin sirri» kitabının 2-ci fəslinə bax.\n^ abz. 12 Qədimdə yaşamış bəzi mömin kişilərin bir neçə arvadı olmuşdu. Yehova həmin mömin insanların və İsrail xalqında kişilərin çox arvad almasına yol verirdi. Bununla belə, çoxarvadlılığı O təsis etməmişdi, amma qayda-qanunlar verib ona nəzarət edirdi. Ancaq məsihilər yadda saxlamalıdırlar ki, Yehova bu gün xidmətçiləri arasında çoxarvadlılığa yol vermir (Mətta 19:9; 1 Timutiyə 3:2).\nQoy ailəniz xoşbəxt və möhkəm olsun!\nXoşbəxt və möhkəm nikah «tikmək» üçün beş «daşdan» istifadə edin.\nNikah məhəbbətli Allahın hədiyyəsidir


1904-cü ildə kimya üzrə Nobel mükafatçısı - UİLYAM RAMZAY\nUilyam Ramzay 1852-ci ilin oktyabrın 2-də Şotlandiyanın Qlazqo şəhərində anadan olmuşdur.\nTəhsilini Qlazqo Akademiyasında alan Ramzay kimyanı öyrənməyi Qlazqo Universitetində Tomas Andersonun rəhbərliyi altında davam etdirdi. Sonra Tyubingen Universitetində Vilhelm Fittiqin rəhbərliyi altında aspiranturada oxudu. “Toluol və nitrotoluol turşuları adlı dissertasiya müdafiə etdi.\nQlazqoya Andersonun asistenti kimi dönür və 1879-cu ildə Bristol Universitetində kimya professoru vəzifəsini alır. 1881-ci ildə universitetin rektoru seçilir və eyni zamanda tədqiqatlarını davam etdirir.\n1887-ci ildə Ramzay London Universitetinin mötəbər kimya kafedrasında Aleksandr Uilyamsonu əvəz edir. Məhs burda Ramzay özünün əsas kəşflərini etmişdi. 1885-1890-cı illərdə o, azot oksidləri haqqında bir neçə maraqlı məqalələr çap etdi və gələcəkdə istifadə etmək üçün üsullar işlənib hazırlandı. 1894-cü ildə aprelin 19-da Ramzay Lord Relleyin mühazirəsinə qatıldı. Relley süni yolla alınmış azot ilə havanın digər komponentlərinin kənarlaşdırılması ilə alınan azotun sıxlıqları arasında fərq olduğunu söylədi. Qısa diskusiyadan sonra Ramzay və Relley bu hadisəni öyrənməyi razılaşdırdılar. Avqustda Ramzay Relleyə məlumat verdi ki, o, havanın əvvəllər məlum olmayan komponentini aşkar etmişdir ki, bu komponent çox güman ki, kimyəvi reaksiyaya girmir və Ramzay bu qazı “arqon” adlandırmışdı. Sonrakı illərdə o, neon, kripton və ksenon kimi qazları da kəşf etmişdi. Ramzay həmçinin, əvvəllər yalnız Günəş spektrində müşahidə olunmuş, amma Yerdə müşahidə olunmamış heliumu da havadan ayırdı.\nRamzay molekulyar fizika ilə də məşğul olmuş, broun hərəkətlərini, maddələrin kritik vəziyyətlərini tədqiq etmişdi. O, 1884-cü ildə sinkin atom çəkisini müəyyən etdi. 1887-ci ildə Ramzay asetilendən və hidrogen sianiddən piridini sintez etdi. 1883-cü ildə mayenin səthi gərilmə qiymətinə əsasən onun molekul çəkisini təyin etmək üsulunu təklif etdi.\nRamzay 1910-cu ildə mikrotərəzilər kəşv etdi.\nOnun son işləri elementlərin radioaktiv çevrilmələrinə aid idi.\nRamzay Peterburq Elmlər akademiyasının fəxri üzvü idi (1913).\nRamzay 1916-cı ilin iyulun 23-də Qlazqoda vəfat etmişdi. Bu ölümə səbəb radiaktiv şüalanma nəticəsində burun boşluğunda əmələ gələn xərçəng xəstəliyi olmuşdu.\nQeyd edək ki, Ramzay çox müxtəlif sahəli maraq dairələrinə malik idi: Qərbin qədim və müasir dillərini yaxşı bilirdi, rəsm çəkirdi, skripkada və fortepianoda çalırdı, ədəbiyyatın, təsviri sənətin, musiqinin dərin bilicisi idi, yaxşı rəqs edirdi və idman ilə məşğul olurdu. Tennis oynamağı, yaxtada üzməyi, velosiped sürməyi sevərdi.


Bu məscid azərbaycanlılardan birdəfəlik alındı, istifadəyə verildi - Azinforum.az İnformasiya Portalı\nAna səhifə / Aktual / Bu məscid azərbaycanlılardan birdəfəlik alındı, istifadəyə verildi\nBu məscid azərbaycanlılardan birdəfəlik alındı, istifadəyə verildi\nRusiyada azərbaycanlılar tərəfindən icarəyə götürülmüş Moskvanın Otradnıy rayonunda yerləşən və bu yaxınlarda sahibi tərəfindən bağlanan “İnam” məscidi həmyerlilərimizdən birdəfəlik geri alınmaq şərti ilə istifadəyə verilib.\nReport-un məlumatına görə, bir neçə gündür texniki səbəblərə görə bağlı olan məscid artıq azərbaycanlıların məscidi kimi yox, ümumi məscid olaraq bu gün fəaliyyətini bərpa edib.\nQeyd edək ki, “İnam” məscidi Bakının eks-prokuroru Məmməd Quliyev və eks-prezident Ayaz Mütəllibovun təşəbbüsü ilə tikilib. Onlara bu işdə hər ikisinin ortaq dostu olan Orta Asiyadan olan iş adamı Rəşid Bəyazidov yardım edib. R.Bəyazidov məscid tikilişinə öz ərazilərindən birində şərait yaradıb. Hazırda məscid R.Bəyazidovun şəxsi əmlakıdır.\nÖncəki AZTV-nin sədr əvəzi daha bir əməkdar jurnalisti çıxardı – Xalq artistinə yeni vəzifə verildi\nNövbəti Azərbaycanda autizmli uşaqların sayı artır


14:38 17.05.2021 Ölkə\nQaziler.az bildirir ki, bu barədə ZƏFƏR Şəhid Ailələrinə Dəstək İctimai Birliyinin feysbuk səhifəsində məlumat verilib.\nQeyd olunub ki, şəhid komandir Raquf Orucovun xanımı, “Zəfər” şəhid ailələrinə dəstək ictimai birliyinin sədri Sevinc Orucova qayınları ilə birgə Raquf Orucovun anası Raya ananın məzarını ziyarət edib.\nHəmin illərdə ermənilərin hücumu daha da genişlənir. Növbəti həmlələrin birində düşmən tərəfin atdığı güllələrdən əvvəlcə Raquf Orucovun dayısı Azər Rəhimov, 1993-cü il iyunun 12-də isə anası Raya Rəhimova şəhid olurlar. Düşmən Ağdamın Cinli kəndini işğal etdiyindən Raquf Orucovun anası öz kəndlərində dəfn olunmur. Ona görə də mərhum yaxınlıqdakı Çullu kəndində dəfn edilir.\n“Raqufun şəhidliyindən təxminən iki il əvvəl olardı. O, Ağdamda hərbi hissə komandiri, kəşfiyyatçı idi, hər kolun yerini tanıyır, hər cığırın hara getdiyini bilirdi. Ağdamda tanımadığı yer yox idi. Anası şəhid olanda da onu Raquf dəfn etmişdi. Bir gün söhbət edəndə, təsadüfən dedim ki, sənin ananın məzarını ziyarət etmədiyinə inanmıram. Uzun danışmaq istəmədi, dedi, sən nə bilirsən ki, mən ora gedib-gəlməmişəm, işinlə məşğul ol!\nRUHUNUZ ŞAD OLSUN ŞƏHİD ANA VƏ ŞƏHİD KOMANDİR!!!